               IL-KUMMISSJONI EWROPEA
            Brussell, 6.11.2013
            COM(2013) 768 final
            2013/0376(NLE)
            Ratification of the second commitment period of the Kyoto Protocol to the United Nations Framework Convention on Climate Change
            Proposta għal
            DEĊIŻJONI TAL-KUNSILL
            dwar il-konklużjoni tal-Emenda ta' Doha għall-Protokoll ta’ Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               F’Diċembru 2012, fil-Konferenza ta' Doha dwar it-Tibdil fil-Klima, il-192 Parti għall-Protokoll ta’ Kyoto għall-Konvenzjoni ta' Qafas tan-Nazzjonijiet Uniti dwar il-Bidla fil-Klima, adottaw emenda għall-Protokoll ta’ Kyoto
                  1
               . Din l-“Emenda ta’ Doha” tistabbilixxi t-tieni perjodu ta’ impenn skont il-Protokoll ta’ Kyoto, li jibda mill-1 ta’ Jannar 2013 u jintemm fil-31 ta’ Diċembru 2020, b’impenji ta’ tnaqqis ta’ emissjonijiet legalment vinkolanti għall-partijiet elenkati fl-Anness B.

               Il-Ftehim dwar l-Emenda ta’ Doha daħal bħala parti minn pakkett usa’. Minbarra t-38 parti koperti fit-tieni perjodu ta’ impenn, aktar minn 60 pajjiż ieħor, fosthom l-Istati Uniti, iċ-Ċina, l-Indja, l-Afrika t’Isfel u l-Brażil, issa wiegħdu azzjoni ta’ mitigazzjoni skont il-Konvenzjoni ta' Qafas tan-Nazzjonijiet Uniti dwar it-Tibdil fil-Klima (“il-Konvenzjoni”). Dan jagħmel is-sehem totali tal-emissjonijiet globali koperti mill-impenji ta’ mitigazzjoni internazzjonali kemm skont il-Protokoll ta’ Kyoto kif ukoll il-Konvenzjoni, aktar minn 80 %. Element aktar essenzjali ta’ dan il-pakkett usa’ huwa l-konsensus tal-partijiet għall-Konvenzjoni, li mhux aktar tard mill-2015, “jadottaw Protokoll, strument legali ieħor jew riżultat miftiehem li jkollu saħħa legali skont il-Konvenzjoni applikabbli għall-partijiet kollha”, li għandu jidħol fis-seħħ u jiġi implimentat mill-2020
                  2
               .

               L-Artikolu 4 tal-Protokoll ta’ Kyoto jippermetti lill-partijiet biex iwettqu l-impenji tagħhom b’mod konġunt. L-Unjoni Ewropea u ħmistax-il parti li kienu Stati Membri meta ġie ffirmat il-Protokoll ta’ Kyoto fl-1997 għażlu li jagħmlu hekk għall-ewwel perjodu ta’ impenn (2008-12), u għaldaqstant irratifikaw il-Protokoll fl-2002.
                  3
                L-Emenda ta' Doha u d-dikjarazzjoni tal-Unjoni Ewropea u l-Istati Membri tagħha mal-adozzjoni
                  4
                tagħha jiddikjaraw li l-Unjoni Ewropea u l-Istati Membri tagħha għal darb’oħra biħsiebhom jilħqu b’mod konġunt il-miri tat-tnaqqis tagħhom skont it-tieni perjodu ta’ impenn. Barra minn hekk, l-Unjoni Ewropea u l-Istati Membri tagħha esprimew ukoll l-intenzjoni tagħhom li jwettqu l-impenji tagħhom fit-tieni perjodu ta’ impenn tal-Protokoll ta’ Kyoto flimkien mal-Islanda. L-integrazzjoni tal-Islanda f’dan il-grupp ta’ partijiet li jissodisfaw l-impenji rispettivi tagħhom b’mod konġunt ġiet wara talba f’dan is-sens mill-Islanda f’Ġunju 2009. Il-Kunsill, fil-laqgħa tiegħu tal-15 ta’ Diċembru 2009, laqa’ din it-talba u stieden lill-Kummissjoni biex tippreżenta rakkomandazzjoni għall-ftuħ tan-negozjati meħtieġa mal-Islanda.
                  5
                Il-Kummissjoni ppreżentat ir-rakkomandazzjoni tagħha lill-Kunsill f’Ġunju 2013.

               Skont l-Emenda ta' Doha, l-Unjoni Ewropea, l-Istati Membri tagħha u l-Islanda impenjaw ruħhom biex bejn l-2013 u l-2020 jillimitaw l-emissjonijiet tal-gassijiet serra (GHG) medji annwali bi 80 % tal-emissjonijiet tas-sena bażi tagħhom (l-aktar is-sena 1990
                  6
               ). Dan l-impenn hu bbażat fuq il-miri tat-tnaqqis tal-emissjonijiet stabbiliti fil-pakkett dwar il-klima u l-enerġija adottat fl-2009, b'mod partikolari s-Sistema tal-UE għall-Iskambju ta’ Kwoti tal-Emissjonijiet (EU ETS) u d-Deċiżjoni dwar il-Qsim tal-Isforz
                  7
               . L-impenn kien determinat billi tqiesu d-differenzi fil-kamp ta’ applikazzjoni bejn il-leġiżlazzjoni tal-Unjoni Ewropea u t-tieni perjodu ta’ impenn ta’ Kyoto
                  8
               . Dan l-approċċ hu konformi mal-konklużjonijiet tal-Kunsill f’Marzu 2012, li ddikjaraw li l-impenn komuni tal-Unjoni Ewropea, l-Istati Membri tagħha u l-Islanda għandu jkun ibbażat fuq il-pakkett dwar il-klima u l-enerġija, iżda wkoll li l-obbligi tat-tnaqqis tal-emissjonijiet tal-Istati Membri individwali fit-tieni perjodu ta’ impenn tal-Protokoll ta’ Kyoto “m’għandux jeċċedi l-obbligi tagħhom miftiehma fil-leġiżlazzjoni tal-Unjoni Ewropea”. Dan l-approċċ ġie segwit bit-tressiq mill-Unjoni Ewropea u l-Istati Membri tagħha tal-impenn tagħhom taħt it-tieni perjodu ta’ impenn f’April 2012.
                  9

               Il-leġislazzjoni tal-Unjoni Ewropea li trid tilħaq il-mira ta' 80 % sal-2020 diġà tinsab fis-seħħ. Valutazzjonijiet tal-impatt estiżi dwar l-implikazzjonijiet ekonomiċi għal kull Stat Membru ġew ippreżentati fil-waqt tal-adozzjoni tagħha u ġew ukoll aġġornati biex jitqies l-impatt tal-kriżi ekonomika u finanzjarja.
                  10
                Għalhekk, l-Unjoni Ewropea u l-Istati Membri tagħha qablu f’Doha mal-implimentazzjoni immedjata tal-impenji tagħhom u r-responsabbiltajiet relatati għat-tieni perjodu ta’ impenn tal-Protokoll ta’ Kyoto mill-1 ta’ Jannar 2013. Barra minn hekk, l-Unjoni Ewropea qiegħda fit-triq it-tajba biex tilħaq il-mira tagħha sal-2020. L-aħħar inventarju tal-GHG juri li l-emissjonijiet tal-2011 f’27 Stat Membru kienu 18,4 % taħt il-livell tal-1990 (esklużi l-użu tal-art, it-tibdil fl-użu tal-art u l-forestrija u l-użu ta’ mekkaniżmi flessibbli)
                  11
               . Aġġustat għad-differenzi fl-ambitu u l-kopertura tal-Protokoll ta’ Kyoto u bil-preżunzjoni tal-1990 bħala s-sena bażi għal Ċipru u Malta, it-tnaqqis reali fl-emissjonijiet tal-2011 meta mqabbel mal-emissjonijiet tas-sena bażi ta’ Kyoto hu daqsxejn iktar minn 20 % tat-tnaqqis meħtieġ matul it-tieni perjodu ta’ impenn. Abbażi tal-aktar projezzjonijiet tal-GHG riċenti tal-Istati Membri, u bil-preżunzjoni tal-implimentazzjoni tal-politiki u l-miżuri attwalment fis-seħħ, l-Aġenzija Ewropea għall-Ambjent uriet aktar tnaqqis moderat fl-emissjonijiet sal-2020, bi tnaqqis totali ta’ madwar 19 % taħt il-livelli tal-1990 sal-2020.
                  12
                Dan jikkonferma li l-Unjoni Ewropea beħsiebha tilħaq il-mira tat-tieni perjodu ta’ impenn bil-politiki u l-miżuri attwalment fis-seħħ. Madankollu l-offerta tal-EU li tgħaddi għal 30 % għadha fuq il-mejda. Barra minn hekk, għaddejjin diskussjonijiet dwar l-aktar mod kosteffikaċi għall-Unjoni Ewropea biex tnaqqas l-emissjonijiet tagħha ta’ gassijiet serra bi 80-95 % sal-2050, inkluża l-mira għall-2030.

               Id-dħul fis-seħħ formali tal-Emenda ta' Doha hu għan importanti għall-Unjoni Ewropea. Dan jirrikjedi li 144 Parti mill-192 Parti għall-Protokoll ta’ Kyoto, inklużi l-Unjoni Ewropea u l-Istati Membri tagħha, jiddepożitaw l-istrumenti tagħhom ta’ aċċettazzjoni. Din il-proposta għal deċiżjoni tal-Kunsill fuq il-konklużjoni tal-Emenda ta' Doha se tippermetti lill-Unjoni Ewropea biex tagħmel dan. Barra minn ratifika mill-Unjoni Ewropea, l-Istati Membri jridu wkoll jiffinalizzaw il-proċessi ta’ ratifika tagħhom stess. B’konformità mal-prattika komuni, wara l-proċeduri ta’ ratifika rispettivi tagħhom, l-Unjoni Ewropea u l-Istati Membri tagħha fl-istess waqt se jiddepożitaw l-istrumenti ta’ aċċettazzjoni tagħhom biex jippermettu d-dħul fis-seħħ fl-istess waqt għalihom ilkoll. Dan għandu jseħħ ferm qabel il-Konferenza ta' Pariġi dwar it-Tibdil fil-Klima fi tmiem l-2015.

               2.L-EMENDA TA' DOHA

               L-Emenda ta' Doha tistabbilixxi l-impenji ta’ mitigazzjoni għat-tieni perjodu ta’ impenn tal-Protokoll ta’ Kyoto għall-pajjiżi elenkati fl-Anness B tal-Protokoll. Barra minn hekk, din tagħmel aktar emendi għat-test tal-Protokoll li għandhom jiġu implimentati fit-tieni perjodu ta’ impenn. Bosta minn dawn l-emendi sempliċiment jippermettu l-implimentazzjoni ta’ impenji ġodda ta’ mitigazzjoni, iżda hemm ukoll xi dispożizzjonijiet li jinvolvu tibdil f’obbligi sustantivi. Dawn jikkonċernaw l-inklużjoni ta' gass ġdid - it-trifluworidu tan-nitroġenu (NF3); żewġ dispożizzjonijiet relatati mal-ambizzjoni tal-impenji tal-Partijiet għat-tieni perjodu ta' impenn (l-hekk imsejjaħ "mekkaniżmu ta' ambizzjoni"); u l-Artikolu 3(7ter) ġdid.

               L-impenji ta’ mitigazzjoni għat-tieni perjodu ta’ impenn fl-Anness B

               L-Emenda ta' Doha tipprevedi tabella emendata fl-Anness B tal-Protokoll ta’ Kyoto li fiha t-tielet kolonna li tistabbilixxi l-impenji ta’ mitigazzjoni legalment vinkolanti għat-tieni perjodu ta’ impenn fil-forma ta’ limitazzjoni tal-emissjonijiet kwantifikata fil-livelli kollha tal-ekonomija jew impenji ta' tnaqqis (QELRC). Tmienja u tletin Parti għall-Protokoll ta’ Kyoto elenkaw persentaġġ tas-sena bażi tagħhom jew perjodu ta' emissjonijiet bħala l-QELRC tagħhom fit-tielet kolonna tat-tabella fl-Anness B tal-Protokoll ta’ Kyoto. Dawn jinkludu erba’ partijiet li sa issa ma kellhomx mira ta’ Kyoto (Ċipru, Malta, il-Każakstan u l-Belarus). L-Istati Uniti tneħħew mill-Anness B, għax qatt ma rratifikaw il-Protokoll. Il-Kanada m’għadhiex parti mill-Protokoll ta’ Kyoto wara li din irtirat, b'seħħ mit-12 ta’ Diċembru 2012. Il-Ġappun, in-New Zealand u l-Federazzjoni Russa baqgħu Partijiet fil-Protokoll ta’ Kyoto, iżda ma assumewx il-mira tat-tieni perjodu ta’ impenn. Dawn issa huma elenkati, flimkien mal-Kanada, f’taqsima separata fl-Anness B.

               Il-mira ta' 80 % elenkata għall-Unjoni Ewropea u l-Istati Membri tagħha fl-Anness B hi akkumpanjata b’nota ta' qiegħ il-paġna li tiċċara li dawn l-impenji huma msejsa fuq il-fehim li dawn il-miri se jintlaħqu b’mod konġunt mill-Unjoni Ewropea u mill-Istati Membri tagħha. Il-miri ta' 80 % tal-Kroazja u l-Islanda huma wkoll akkumpanjati b'noti ta' qiegħ il-paġna li jiċċaraw li dawn il-miri se jintlaħqu b’mod konġunt mal-Unjoni Ewropea u mal-Istati Membri tagħha.

               Iż-żieda tat-Trifluworidu tan-Nitroġenu (NF3)

               Il-lista tal-GHGs koperti mill-Protokoll ta' Kyto, li tinsab fl-Anness, hija estiża biż-żieda ta' gass partikolari: it-trifluworidu tan-nitroġenu (NF3). It-NF3 huwa GHG potenti; l-emissjonijiet tiegħu bħalissa huma żgħar ħafna, iżda qed jiżdiedu, u għandu potenzjal ta' tisħin tal-klima ta' 17 200 (tunnellata ta' NF3 emessa fl-atmosfera hija ekwivalemnti għal 17 200 tunnellata ta' diossidu tal-karbonju).

               Artikolu 3(1quarter): mekkaniżmu ta' ambizzjoni

               L-Emenda ta' Doha tipprevedi proċedura ssimplifikata, f’Artikolu 3(1quarter) ġdid, li jippermetti li Parti taġġusta l-impenn tagħha billi żżid l-ambizzjoni tagħha matul perjodu ta’ impenn. Qabel, tali aġġustament kellu jkun ittrattat bħala emenda għall-Anness B tal-Protokoll li teħtieġ kunsens fost il-partijiet kollha għall-Protokoll fir-rigward tal-adozzjoni tagħha u r-ratifika minn tliet kwarti tal-Partijiet għad-dħul fis-seħħ tagħha. Wara l-Emenda ta' Doha, il-proċess biex tiżdied ambizzjoni sar ħafna aktar faċli. Żieda f’ambizzjoni proposta minn xi Parti b’rabta mal-mira tagħha hija meqjusa adottata sakemm ma jkunx hemm aktar minn tliet kwarti tal-Partijiet li joġġezzjonawha. Barra minn hekk, din ma għadx għandha bżonn ratifika għad-dħul fis-seħħ tagħha.

               Artikolu 3(7ter): aġġustament ta' ammonti assenjati

               L-Emenda ta' Doha awtomatikament tħassar l-unitajiet tal-ammonti assenjati ta’ Parti jekk u sal-punt li l-ammont assenjat tagħha għat-tieni perjodu ta’ impenn jaqbeż il-medja tal-emissjonijiet tagħha fl-ewwel tliet snin ta’ qabel il-perjodu ta’ impenn, immultiplikat bi tmienja (in-numru ta’ snin fit-tieni perjodu ta’ impenn). Dan ifisser li l-Emenda ta' Doha awtomatikament taġġusta l-mira ta' Parti biex tipprevjeni żieda f’emissjonijiet għall-perjodu mill-2013 sal-2020 lil hinn mill-medja tal-emissjonijiet tagħha għas-snin mill-2008 sal-2010.

               3.Id-Deċiżjoni tal-Kunsill proposta

               Din il-proposta għal Deċiżjoni tal-Kunsill tipprovdi l-bażi għall-konklużjoni tal-Emenda ta' Doha mill-Unjoni Ewropea u tistabbilixxi termini tat-twettiq konġunt tal-impenji mill-Unjoni Ewropea, l-Istati Membri tagħha u l-Islanda.

               L-abbozz ta' Deċiżjoni

               Il-proposta għad-Deċiżjoni tikkonferma li l-Unjoni Ewropea u l-Istati Membri tagħha se jissodisfaw l-impenji tagħhom b’mod konġunt, inkluża l-Islanda (l-Artikolu 2), u tiċċara r-responsabbiltajiet għas-sottomissjoni ta' rapporti biex jeħfief il-kalkolu tal-ammonti assenjati mill-Kummissjoni u mill-Istati Membri (l-Artikolu 3). Barra minn hekk, din fiha dispożizzjonijiet standard dwar ir-responsabbiltajiet għad-depożitar tal-istrument ta’ aċċettazzjoni tal-Emenda ta' Doha man-Nazzjonijiet Uniti (l-Artikolu 4), u dwar id-depożizzjoni konġunta tal-istrumenti ta’ aċċettazzjoni (l-Artikolu 5(1)). B’mod importanti, din teħtieġ li l-Istati Membri jieħdu l-passi meħtieġa biex ilestu l-proċessi ta’ ratifika nazzjonali tagħhom sa mhux aktar tard mis-16 ta’ Frar 2015, sa fejn ikun possibbli (l-Artikolu 5(2)), u teħtieġ li l-Istati Membri jinfurmaw lill-Kummissjoni dwar id-data probabbli sa meta se jintemmu l-proċeduri rilevanti sa mhux aktar tard mill-15 ta’ Settembru 2014 (l-Artikolu 5(3)).

               Id-Deċiżjoni proposta fiha wkoll żewġ Annessi u dokument mehmuż. Id-dokument mehmuż jipprovdi t-test sħiħ tal-Emenda ta' Doha, kif adottat f’Doha u nnotifikat lill-partijiet fil-21 ta’ Diċembru 2012.
                  13
                Ħarsa ġenerali tad-dispożizzjonijiet ewlenin fl-Emenda ta' Doha tingħata fit-Taqsima 2 hawn fuq. L-Anness I fih “Notifika tat-termini tal-ftehim biex jiġu ssodisfati l-impenji tal-Unjoni Ewropea, l-Istati Membri tagħha u l-Islanda skont l-Artikolu 3 tal-Protokoll ta’ Kyoto b’mod konġunt”, kif jeżiġi l-Artikolu 4(2) tal-Protokoll (“notifika tat-termini tat-twettiq konġunt”). L-Anness II fih dikjarazzjoni aġġornata ta’ kompetenza mill-Unjoni Ewropea, li għandha ssir f’konformità mal-Artikolu 24(3) tal-Protokoll ta’ Kyoto.

               In-notifika tat-termini tat-twettiq konġunt (Anness I)

               In-notifika tat-termini tat-twettiq konġunt fl-Anness I fiha tliet taqsimiet. L-ewwel taqsima tiddeskrivi l-membri tal-ftehim bħala l-Unjoni Ewropea, l-Istati Membri tagħha u l-Islanda. It-tieni taqsima tistabbilixxi kif il-membri tal-ftehim se jissodisfaw l-impenji tagħhom. It-tielet taqsima tistabbilixxi l-livelli rispettivi ta’ emissjonijiet allokati lill-membri tal-ftehim.

               It-twettiq konġunt tal-impenji skont l-Artikolu 3 tal-Protokoll

               L-Artikolu 4(2) tal-Protokoll ta’ Kyoto jeħtieġ li l-Partijiet fi ftehim tat-twettiq konġunt jinnotifikaw lis-segretarjat tal-Konvenzjoni, bit-termini tal-ftehim li konġuntement jissodisfaw l-impenji tagħhom skont l-Artikolu 3. It-Taqsima 2 tal-ftehim tat-twettiq konġunt tiddeskrivi fid-dettall kif dawn l-impenji skont l-Artikolu 3 tal-Protokoll, u xi għażliet li jsiru skontu, ikunu japplikaw għat-tieni perjodu ta’ impenn. Għad-dispożizzjonijiet kollha li diġà ġew applikati matul l-ewwel perjodu ta’ impenn, il-proposta ssegwi l-approċċ magħżul mill-Unjoni Ewropea u ħmistax-il Stat Membru li kienu parti fi ftehim tat-twettiq konġunt għall-ewwel perjodu ta’ impenn. Dan jinkludi l-applikazzjoni tal-Artikolu 3(3) u (4) tal-Protokoll fil-livell tal-Istati Membri, bis-sena bażi għall-Unjoni Ewropea tkun l-għadd totali tal-għażliet tas-sena bażi tal-Istati Membri, u l-esklużjoni tal-avjazzjoni internazzjonali (jiġifieri titjiriet bejn l-Istati Membri u t-titjiriet bejn l-Istati Membri u pajjiżi terzi) f’konformità mad-dispożizzjonijiet tal-Konvenzjoni u l-Protokoll. It-test fit-Taqsima 2 jiċċara dan. Barra minn hekk, dan jiddeskrivi kif l-Artikolu 3(1quater) - il-mekkaniżmu ta' ambizzjoni - u l-Artikolu 3(7ter) japplikaw għat-tieni perjodu ta’ impenn.

               L-Artikolu 3(1quater): il-mekkaniżmu ta' ambizzjoni

               L-Emenda ta' Doha tipprevedi proċedura ssimplifikata, f’Artikolu 3(1quarter) ġdid , li jippermetti li Parti taġġusta l-impenn tagħha billi iżżid l-ambizzjoni tagħha matul perjodu ta’ impenn. L-Anness I tal-abbozz tad-Deċiżjoni ta’ ratifika jiċċara li kull Stat Membru jista’ individwalment jiddeċiedi li jżid il-livell ta’ ambizzjoni billi jħassar l-unitajiet ta’ Kyoto rilevanti. Żieda formali fl-ambizzjoni tal-impenn konġunt tal-Unjoni Ewropea, l-Istati Membri tagħha u l-Islanda, u t-tnaqqis li jirriżulta minn din fl-ammont konġunt assenjat, tista’ ssir biss b’mod konġunt.

               Artikolu 3(7ter): aġġustament ta' ammonti assenjati

               L-Artikolu 3(7ter) il-ġdid jeħtieġ impenn ta’ Parti għat-tieni perjodu ta’ impenn li jkun mill-inqas fil-livell tal-emissjonijiet medji tagħha għas-snin mill-2008 sal-2010, u li awtomatikament isaħħaħ il-miri li kieku kienu jippermettu li l-emissjonijiet jiżdiedu aktar minn dik il-medja. L-Unjoni Ewropea, l-Istati Membri tagħha, il-Kroazja u l-Islanda ddikjaraw, meta ġiet adottata l-Emenda ta’ Doha, li “l-Artikolu 3(7ter) se jiġi applikat għall-ammont konġunt assenjat bis-saħħa tal-ftehim tat-twettiq konġunt mill-Unjoni Ewropea, l-Istati Membri tagħha, il-Kroazja u l-Islanda u ma jkunx applikat għall-Unjoni Ewropea, l-Istati Membri tagħha, il-Kroazja jew l-Islanda individwalment.”
                  14

               Billi l-applikazzjoni tal-Artikolu 3(7ter) għall-Unjoni Ewropea, l-Istati Membri tagħha u l-Islanda b’mod konġunt hi preżunzjoni fondamentali fid-deċiżjoni tal-Unjoni li tirratifika, din tifforma parti integrali mid-definizzjoni u l-ambizzjoni tal-impenn tal-Unjoni. Għalhekk l-Anness I tal-abbozz tad-Deċiżjoni ta’ ratifika espliċitament jiddikjara li, bħala parti mill-applikazzjoni tal-impenji skont l-Artikolu 3 tal-Protokoll ta’ Kyoto lill-Unjoni Ewropea, l-Istati Membri u l-Islanda, il-kalkolu skont l-Artikolu 3(7ter) tal-Protokoll japplika għal ammonti assenjati b'mod konġunt tat-tieni perjodu ta’ impenn u l-għadd totali tal-emissjonijiet annwali medji tal-membri għas-snin mill-2008 sal-2010 immultiplikata bi tmienja.

               Stima indikattiva tal-ammont konġunt assenjat għat-tieni perjodu ta’ impenn disponibbli bħalissa, ibbażata fuq id-dejta tas-sena bażi li għadha tapplika u tal-potenzjali għat-tisħin globali tat-tieni rapport ta’ valutazzjoni tal-Grupp Intergovernattiv ta' Esperti dwar it-Tibdil fil-Klima (IPCC), tittraduċi ruħha f’ammonti assenjati annwali medji ta’ madwar 4632 miljun tunnellata ta' emissjonijiet tal-GHG ta' ekwivalenti tad-dijossidu tal-karbonju (CO2-eq). L-aktar emissjonijiet annwali medji rrapportati reċentement tal-Unjoni Ewropea, l-Istati Membri tagħha u l-Islanda għas-snin mill-2008 sal-2010 huma ta' 4782 miljun tunnellata. Għalhekk l-Artikolu 3(7ter) tal-Protokoll mhux mistenni jwassal biex jitħassru b'mod awtomatiku unitajiet tal-ammont assenjati għall-Unjoni Ewropea, l-Istati Membri tagħha u l-Islanda (ara t-tabella).

               Tabella: Applikazzjoni tal-Artikolu 3(7ter) fl-Unjoni Ewropea u l-Islanda*

                        Emissjonijiet tas-sena bażi**

                        Emissjonijiet tal-GHG fl-2008

                        Emissjonijiet tal-GHG fl-2009

                        Emissjonijiet tal-GHG fl-2010

                        L-emissjonijiet tal-GHG medji fl-2008, l-2009 u l-2010

                        Stima tal-ammont medju annwali assenjat mill-2013 sal-2020

                        5790

                        4989

                        4623

                        4734

                        4782

                        4632

                        * Abbażi tad-dejta fl-inventorju tal-2013 u l-potenzjali tat-tisħin globali tat-Tieni Rapport ta' Valutazzjoni tal-IPCC

                        ** Jekk wieħed jassumi l-1990 bħala s-sena bażi għal Ċipru u Malta

                        Iċ-ċifri huma kollha f'Mt CO2-eq.

               Il-livelli rispettivi tal-emissjonijiet allokati lill-membri fil-ftehim

               Il-livell ta’ emissjonijiet komuni tal-EU ETS

               It-Taqsima 3 tal-Anness I tiddeskrivi kif il-livelli ta’ emissjoni rispettivi jiġu allokati għall-Unjoni Ewropea, l-Istati Membri tagħha u l-Islanda. Dan jirrifletti l-approċċ li ttieħded fil-pakkett dwar il-klima u l-enerġija:

               –Il-livell ta’ emissjonijiet komuni huwa definit għall-emissjonijiet minn setturi u gassijiet elenkati fl-Anness A tal-Protokoll ta’ Kyoto li tkoprihom ukoll l-EU ETS (jiġifieri inklużi fl-Anness I tad-Direttiva EU ETS u filwaqt li titqies l-applikazzjoni tal-Artikoli 24 u 27)

               –L-emissjonijiet minn setturi u gassijiet elenkati fl-Anness A tal-Protokoll ta’ Kyoto li ma tkoprix l-UE ETS u l-assorbimenti minn sorsi koperti mill-Protokoll ta’ Kyoto se jkunu koperti mil-livelli ta’ emissjonijiet minn Stati Membri individwali u l-Islanda.

               Dan l-approċċ huwa differenti minn dak li ntgħażel għall-ewwel perjodu ta’ impenn, jiġifieri meta impenji individwali identifikati għal kull Stat Membru koprew il-medda kollha tal-emissjonijiet fil-livelli kollha tal-ekonomija tagħhom. Dan huwa minħabba l-bidliet miftiehma fil-pakkett dwar il-klima u l-enerġija, mill-1 ta’ Jannar 2013, li skontu l-EU ETS m’għadhiex taħdem b'miri għal Stati Membri individwali u pjanijiet ta’ allokazzjoni nazzjonali. Din tiġi implimentat bi kwantità waħda ta’ kwoti jew "cap" għall-Unjoni kollha jew sistema armonizzata għall-allokazzjoni ta’ kwoti ta’ emissjonijiet permezz ta’ bejgħ bl-irkant u allokazzjonijiet gratis tranżitorji. B'din is-sistema ma jkunx possibbli ex ante li b’mod preċiż jiġu assenjati ishma tal-EU ETS għal Stati Membri individwali fil-fehim tat-twettiq konġunt. Il-bidla għall-irkantar - biex tiġi promossa l-effiċjenza ekonomika, jiġi evitat li jitħeġġew gwadanji mhux previsti u biex jiġu promossi s-solidarjetà u t-tkabbir - bħala l-metodu normali għall-allokazzjoni tal-kwoti tal-emissjonijiet, hi r-raġuni primarja għal dan. Raġunijiet oħra huma li ma jkunx possibbli tiġi determinata ex ante l-allokazzjoni attwali tal-kwoti tal-UE ETS lil parteċipanti ġodda, u l-bidliet possibbli għal-lista ta’ setturi u subsetturi meqjusa li huma esposti għal riskju sinifikanti ta’ rilaxx tal-karbonju.

               Kif indikat hawn fuq, l-avjazzjoni internazzjonali mhix koperta bil-livell ta’ emissjonijiet komuni tal-EU ETS għax din ma tinsabx fl-Anness A tal-Protokoll ta’ Kyoto.

               Il-livelli tal-emissjonijiet tal-Istati Membri u l-Islanda

               L-emissjonijiet f’setturi inklużi fil-Protokoll ta’ Kyoto li mhumiex koperti mill-EU ETS se jibqgħu jkunu koperti minn livelli tal-emissjonijiet stabbiliti għal Stati Membri individwali u l-Islanda. Id-differenza mill-ewwel perjodu ta’ impenn hija li dawn il-livelli tal-emissjonijiet m’għadhomx ppreżentati bħala persentaġġ tat-tnaqqis imqabbel mal-emissjonijiet fis-sena bażi, iżda bħala ċifra assoluta. Din iċ-ċifra assoluta, espressa f’tunnellati tal-ekwivalent tad-dijossidu tal-karbonju (CO2-eq) hija elenkata għal kull Stat Membru fit-Tabella 1 tal-Anness I. Iċ-ċifra għall-Islanda se tiġi inkluża mal-konklużjoni ta’ ftehim bilaterali mal-Islanda dwar it-twettiq konġunt tal-impenji tagħha mal-Unjoni Ewropea u l-Istati Membri tagħha. Iċ-ċifra għall-Istati Membri individwali hi daqs l-għadd totali ta’ kull Stat Membru tal-Allokazzjoni Annwali tal-Emissjonijiet (AEA) fil-kuntest tad-Deċiżjoni dwar il-Qsim tal-Isforzi għas-snin mill-2013 sal-2020. Din hija kkalkulata fuq il-bażi tal-valuri tal-potenzjal ta’ tisħin globali mir-Raba’ Rapport ta’ Valutazzjoni tal-IPCC, kif stipulat fl-Anness II tad-Deċiżjoni tal-Kummissjoni 2013/162/UE
                  15
                u aġġustata permezz tad-[Deċiżjoni aġġornata tal-AEA – C(2013) 7183]. Din tkompli tiġi aġġustata bir-riżultati tal-applikazzjoni tal-Artikolu 3(7bis) tal-Protokoll ta’ Kyoto
                  16
               .

               It-Trifluworidu tan-Nitroġenu (NF3)

               L-Emenda ta' Doha tinkludi t-NF3 fil-kamp ta' applikazzjoni tal-Protokoll ta' Kyoto Din l-inklużjoni kienet antiċipata fir-Regolament tal-Mekkaniżmu ta' Monitoraġġ
                  17
               , li jirrikjedi l-monitoraġġ u r-rappurtar tal-emissjonijiet tat-NF3. Madankollu, l-emissjonijiet mhumiex koperti bl-EU ETS jew bid-Deċiżjoni dwar il-Qsim tal-Isforzi, u allura mhumiex parti mill-miri tal-Istat Membru skont il-leġiżlazzjoni tal-Unjoni Ewropea. Peress li l-emissjonijiet aggregati tat-NF3 fl-Unjoni huma insinifikanti, is-sottomissjoni tal-Unjoni Ewropea u l-Istati Membri tagħha ta' April 2012 għall-Konvenzjoni dwar l-impenn tagħha tal-Protokoll ta’ Kyoto assumiet li dawn huma żero.
                  18
                Din il-proposta għal Deċiżjoni tal-Kunsill tobbliga lill-Istati Membri li jqisu dawk l-emissjonijiet kontra l-ammont assenjat tal-Istat Membru li fih iseħħu dawk l-emissjonijiet.

               L-użu tal-art, it-tibdil fl-użu tal-art u l-forestrija (LULUCF)

               L-Artikolu 3(3) u (4) tal-Protokoll ta’ Kyoto jinkludu l-emissjonijiet mill-użu tal-art, it-tibdil fl-użu tal-art u l-forestrija (LULUCF) fil-Protokoll ta’ Kyoto. Ir-regoli ta’ implimentazzjoni miftiehma skont il-Protokoll ta’ Kyoto, riveduti waqt il-Konferenza ta’ Durban dwar il-Bidla fil-Klima, jobbligaw lill-partijiet b’impenn biex iqisu l-emissjonijiet u l-assorbimenti minn afforestazzjoni, riforestazzjoni u deforestazzjoni, kif ukoll mill-ġestjoni tal-foresti, bħala parti mill-impenn tagħhom fit-tieni perjodu ta’ impenn. Barra minn hekk, il-partijiet jistgħu jagħżlu li jqisu l-emissjonijiet mill-immaniġġjar tal-uċuħ tar-raba’ u l-mergħat. Filwaqt li għas-settur tal-LULUCF il-partijiet jeħtieġ iqisu l-emissjonijiet għall-impenji tagħhom skont il-Protokoll ta’ Kyoto, dan mhux il-każ fl-Unjoni Ewropea għax l-emissjonijiet mis-settur tal-LULUCF la huma inklużi fl-EU ETS u lanqas fid-Deċiżjoni dwar il-Qsim tal-Isforzi. Madankollu f’Mejju 2013, il-Parlament Ewropew u l-Kunsill ma adottatawx id-Deċiżjoni 529/2013/UE li tistabbilixxi regoli dwar x'emissjonijiet u assorbimenti tal-gassijiet serra għandhom jitqiesu minn fost dawk li jirriżultaw mill-attivitajiet relatati mas-settur tal-LULUCF u dwar informazzjoni li tikkonċerna l-azzjonijiet marbuta ma’ dawk l-attivitajiet.
                  19
                Din il-leġiżlazzjoni tikkonforma r-rappurtar tal-Unjoni Ewropea dwar il-LULUCF mar-rekwiżiti tal-Protokoll ta’ Kyoto.

               Għalkemm l-emissjonijiet minn Stati Membri individwali fis-settur tal-LULUCF huma diffiċli li jiġu projettati, stimi wrew li s-settur tal-LULUCF għall-Unjoni kollha, x'aktarx jipprovdi krediti tal-LULUCF netti ta’ madwar 1 % tal-emissjonijiet tas-sena bażi tal-Unjoni Ewropea
                  20
               . Għalhekk is-sottomissjoni ta' April 2012 tal-Unjoni Ewropea u l-Istati Membri tagħha għall-Konvenzjoni dwar l-impenn tagħhom lejn il-Protokoll ta’ Kyoto assumiet li l-emissjonijiet tal-LULUCF għall-Unjoni kollha se jkunu żero.
                  21

               Skont ir-responsabbiltà tal-Istati Membri għall-politika tal-forestrija u minħabba n-nuqqas ta’ miri tal-Unjoni Ewropea għas-settur tal-LULUCF, l-Istati Membri se jkollhom bżonn iqisu l-emissjonijiet u l-assorbimenti mis-settur tal-LULUCF, sa fejn dawn huma koperti bil-Protokoll, kontra l-livelli tal-emissjonijiet individwali tagħhom. L-inklużjoni tas-settur tal-LULUCF fil-livelli tal-emissjonijiet tal-Istati Membri u l-Islanda hija bbażata fuq is-suppożizzjoni li l-ebda emissjoni jew assorbiment nett ma jsir f’dak is-settur. Madankollu kull emissjoni ta' dan it-tip tista' tiġi kkompensati bi prestazzjoni ogħla min-normal f'setturi oħra li ma tkoprihomx l-EU ETS: bl-użu tal-mekkaniżmi flessibbli tal-Protokoll ta' Kyoto u bl-użu ta' jeddijiet tal-emissjonijiet eċċessivi li nġarru mill-ewwel perjodu ta' impenn li nżamm fil-perjodu ta' riżerva eċċessiva preċedenti tat-tali Stat Membru (PPSR).

               Il-Kummissjoni se tissorvelja mill-qrib l-emissjonijiet u l-assorbimenti mis-settur tal-LULUCF fl-Istati Membri. Jekk ikun ċar li l-Istati Membri individwali jiffaċċjaw emissjonijiet sinifikanti mhux mistennija min-naħa tal-LULUCF, anke meta jimplimentaw politiki b’saħħithom biex jillimitawhom, il-Kummissjoni se tikkunsidra li tipproponi mekkaniżmu biex jgħin lill-Istati Membri affettwati.

               Il-Kunsill, fil-konklużjonijiet tiegħu ta' Marzu 2012, irrikonoxxa l-partikolaritajiet ta’ pajjiżi li għandhom ħafna foresti, speċjalment fir-rigward tal-possibbiltajiet limitati biex dawn ikopru l-emissjonijiet mill-afforestazzjoni, ir-riforestazzjoni u d-deforestazzjoni hekk kif il-ġestjoni tal-foresti kompliet tonqos
                  22
               . Il-Kummissjoni se tkompli tesplora l-għażliet bil-ħsieb li tinstab soluzzjoni sodisfaċenti li tiżgura l-integrità ambjentali.

               Id-determinazzjoni tal-livelli ta’ emissjonijiet u l-ammonti assenjati

               Il-Protokoll ta' Kyoto jirrikjedi li l-impenji jissarfu f'ammont assenjat, li jirrifletti l-ammont awtorizzat ta' emissjonijiet, f'tunnellati ta' CO2-eq, matul il-perjodu ta' impenn. Din il-proposta għal Deċiżjoni tal-Kunsill tipprevedi li l-ammonti assenjati tal-Unjoni Ewropea, l-Istati Membri tagħha u l-Islanda jkunu daqs il-livelli rispettivi ta’ emissjonijiet li huma definiti fit-Taqsima 3 tal-Anness I.

               Din il-proposta tipprevedi wkoll ammonti assenjati konġunti tal-Unjoni Ewropea, l-Istati Membri tagħha u l-Islanda, li jirriflettu l-impenn konġunt kwantifikat ta’ tnaqqis fl-emissjonijiet ta’ 80 % tal-emissjonijiet tas-sena-bażi. Skont id-disposizzjonijiet rilevanti tal-Protokoll ta’ Kyoto, l-ammont assenjat konġunt se jiġi kkalkolat billi jiġi multiplikat l-għadd totali tal-emissjonijiet tas-sena-bażi tal-Istati Membri u l-Islanda bi 80 % (l-impenn konġunt) u tmienja (il-perjodu ta' impenn fi snin).

               L-ammonti assenjati konġunti jipprovdu l-bażi għad-determinazzjoni individwali tal-ammonti assenjati tal-Unjoni Ewropea, l-Istati Membri tagħha u l-Islanda kif ġej:

               –L-ammont assenjat rispettiv ta’ kull Stat Membru u l-Islanda hu l-għadd totali tal-livell ta’ emissjonijiet rispettiv kif elenkat fit-Tabella 1 tal-Anness I tad-Deċiżjoni proposta tal-Kunsill u l-applikazzjoni tal-Artikolu 3(7bis) tal-Protokoll ta’ Kyoto għal dak l-Istat Membru jew l-Islanda.

               –L-ammont assenjat tal-Unjoni Ewropea huwa d-differenza bejn l-ammont assenjat konġunt, u l-gadd totali tal-livelli tal-emissjonijiet tal-Istati Membri u l-Islanda. Iċ-ċifra se tiġi ffinalizzata fid-dawl ta’ rapport tal-Unjoni Ewropea sabiex jitħaffef il-kalkolu tal-ammont assenjat konġunt.

               L-implimentazzjoni tal-obbligi tar-rappurtar

               Ir-regoli ta’ implimentazzjoni ta' Kyoto jistipulaw li l-Partijiet sa mhux aktar tard mill-14 ta’ April 2015 għandhom jissottomettu rapport sabiex iħaffu l-kalkolu tal-ammont assenjat u sabiex tintwera l-kapaċità li jirrappreżentaw l-emissjonijiet tagħhom u l-ammont assenjat. L-Artikolu 3 ta’ din il-proposta għal Deċiżjoni tal-Kunsill jitlob li l-Kummissjoni tħejji u tressaq ir-rapport biex jeħfief il-kalkolu tal-ammont assenjat konġunt tal-Unjoni Ewropea, l-Istati Membri tagħha u l-Islanda, kif ukoll l-ammont assenjat tal-Unjoni Ewropea (li jikkorrispond mal-emissjonijiet koperti mill-UE ETS). L-Istati Membri u l-Islanda huma kull waħda minnhom mitluba jissottomettu rapport biex jeħfief il-kalkolu tal-ammonti assenjati rispettivi tagħhom, li jkopri l-emissjonijiet mhux koperti mill-EU ETS. Dawn ir-rapporti se jkunu soġġetti għal reviżjoni, li warajha l-ammonti assenjati għandhom ikunu finalizzati u rreġistrati fil-kompilazzjoni u fil-bażi tad-dejta tal-kontabbiltà. Ir-rapporti li jiffaċilitaw il-kalkolu tal-ammonti assenjati tal-Istati Membri u l-Islanda se jesprimu l-ammont assenjat bħala ugwali għal-livell tal-emissjonijiet ta’ dak l-Istat Membru jew l-Islanda, kemm f’tunnellati metriċi ta’ CO2-eq u bħala persentaġġ tal-emissjonijiet tas-sena bażi ta’ dak l-Istat Membru u l-Islanda.

               Aktar obbligi ta’ rappurtar annwali, inklużi rapporti annwali tal-inventarju, se jibqgħu jissodisfawhom il-Kummissjoni (f’isem l-Unjoni Ewropea) u l-Istati Membri. Dawn huma meħtieġa skont ir-rekwiżiti ta' rappurtar miftiehma internazzjonalment skont il-Protokoll ta’ Kyoto u jiġu implimentati bir-Regolament dwar il-Mekkaniżmu tal-Monitoraġġ. L-approċċ għat-twettiq konġunt stipulat f’din il-proposta għal Deċiżjoni tal-Kunsill se jeħtieġ lill-Istati Membri biex huma wkoll jirrapportaw separatament l-emissjonijiet tagħhom minn sorsi u l-assorbiment minn sinks koperti skont il-Protokoll ta’ Kyoto minn setturi li mhumiex inklużi fl-UE ETS. L-Artikolu 7 tar-Regolament dwar il-Mekkaniżmu tal-Monitoraġġ diġà jirrikjedi li l-Istati Membri jirrapurtaw kull sena dwar l-emissjonijiet bl-EU ETS, u l-proporzjon ta’ dawk l-emissjonijiet mal-emissjonijiet totali rapportati. Is-sors ta’ din id-dejta jingħata mir-Reġistrazzjoni tat-Tranżazzjonijiet tal-UE (EUTL), li tiċċekkja u tirreġistra t-tranżazzjonijiet kollha li jseħħu fl-EU ETS. Bl-użu ta’ dejta mill-EUTL, l-Aġenzija Ewropea għall-Ambjent (EEA) tippubblika dejta aggregata fil-viżwal tad-dejta tal-EU ETS dwar l-emissjonijiet ivverifikati, kwoti u unitajiet ċeduti imqassma skont l-Istat Membru, is-settur, id-daqs u s-sena.
                  23
                Din l-istess dejta tintuża għall-analiżi tal-emissjonijiet tal-gassijiet serra f’diversi rapporti uffiċjali, inkluż ir-rapport annwali tal-Kummissjoni Ewropea dwar il-progress għall-impenji tal-Unjoni Ewropea u internazzjonali, ippubblikat skont l-Artikolu 21 tar-Regolament dwar il-Mekkaniżmu tal-Monitoraġġ,
                  24
                u r-rapporti annwali tal-EEA dwar ix-xejriet tal-emissjonijiet tal-GHG u l-projezzjonijiet fl-Ewropa. Barra minn hekk, id-dejta tintuża wkoll fir-rapport annwali tal-inventarju tal-GHG tal-Unjoni Ewropea, aġġustata għad-differenzi fil-kopertura bejn il-Protokoll ta’ Kyoto u l-EU ETS (għajr l-avjazzjoni internazzjonali).

               Dikjarazzjoni ta’ kompetenza (Anness II)

               L-Anness II tad-Deċiżjoni proposta jaġġorna d-dikjarazzjoni ta’ kompetenza magħmula mar-ratifika tal-Protokoll ta’ Kyoto fl-2002. Din issa telenka 28 Stat Membru tal-Unjoni Ewropea, u tirrifletti d-dħul fis-seħħ tat-Trattat ta’ Lisbona.

               2013/0376 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Emenda ta' Doha għall-Protokoll ta’ Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) flimkien mal-Artikolu 218(6)(a) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-opinjoni tal-Parlament Ewropew,

               Billi:

               (1)Fil-Konferenza ta' Doha dwar it-Tibdil fil-Klima li saret f’Diċembru 2012, il-Partijiet għall-Protokoll ta’ Kyoto (“il-Protokoll ta’ Kyoto”) fil-Konvenzjoni ta’ Qafas tan-Nazzjonijiet Uniti dwar it-Tibdil fil-Klima ("il-Konvenzjoni”) adottaw l-Emenda ta’ Doha, li tistabbilixxi t-tieni perjodu ta’ impenn tal-Protokoll ta’ Kyoto, li jibda mill-1 ta’ Jannar 2013 u jintemm fil-31 ta’ Diċembru 2020. L-Emenda ta' Doha temenda l-Anness B tal-Protokoll ta’ Kyoto, li jistabbilixxi aktar impenji ta’ mitigazzjoni legalment vinkolanti għall-Partijiet elenkati f’dak l-Anness għat-tieni perjodu ta’ impenn, u li jemenda u jistipula aktar dispożizzjonijiet dwar l-implimentazzjoni tal-impenji ta’ mitigazzjoni tal-partijiet matul it-tieni perjodu ta’ impenn.

               (2)L-Unjoni u l-Istati Membri tagħha qablu mal-Emenda ta' Doha bħala parti minn pakkett li jinkludi wiegħdi ta' mitigazzjoni skont il-Konvenzjoni u l-Protokoll ta’ Kyoto minn firxa wiesgħa ta’ pajjiżi u li twassal biex is-sehem tal-emissjonijiet globali koperti mill-impenji ta’ mitigazzjoni għall-perjodu wara l-2012, kemm skont il-Konvenzjoni u l-Protokoll ta’ Kyoto, ikun aktar minn 80 %.

               (3)Element aktar essenzjali ta’ dak il-pakkett huwa l-konsensus tal-partijiet fil-Konvenzjoni, li sa tmiem l-2015, jadottaw Protokoll, strument legali ieħor jew riżultat miftiehem li jkollu saħħa legali bil-Konvenzjoni applikabbli għall-partijiet kollha”, li għandu jidħol fis-seħħ u jiġi implimentat mill-2020. In-negozjati dwar dan l-istrument legalment vinkolanti għadhom għaddejjin fil-Grupp ta’ Ħidma Ad Hoc dwar il-Pjattaforma ta’ Durban għal Azzjoni Msaħħa.

               (4)L-Emenda ta' Doha hija soġġetta għal aċċettazzjoni mill-Partijiet għall-Protokoll ta’ Kyoto, u se tidħol fis-seħħ għal dawk il-Partijiet li jkunu aċċettawha fid-dsatax-il jum wara d-data li fiha jkun wasal għand il-Depożitarju tal-Konvenzjoni l-istrument ta’ aċċettazzjoni mingħand għallinqas tliet kwarti tal-Partijiet għall-Protokoll ta’ Kyoto. B'kollox hemm bżonn 144 strument ta’ aċċettazzjoni biex tidħol fis-seħħ l-Emenda ta’ Doha.

               (5)Il-Kunsill qabel, fil-konklużjonijiet tiegħu tad-9 ta’ Marzu 2012, li jipproponi impenn konġunt kwantifikat ta' tnaqqis tal-emissjonijiet ta’ 20 % għat-tieni perjodu ta’ impenn tal-Protokoll ta’ Kyoto għall-Unjoni. Dan l-impenn ġie ddeterminat skont l-għadd totali tal-emissjonijiet tal-gassijiet serra tal-Unjoni permessi matul il-perjodu mill-2013 sal-2020 skont l-pakkett tagħha dwar l-enerġija u l-klima.
                  25

               (6)Il-Kunsill qabel ukoll, f’konformità ma’ dan l-approċċ, li l-obbligi tat-tnaqqis tal-emissjonijiet tal-Istati Membri individwali mhux se jaqbżu d-dmirijiet miftiehma fil-leġiżlazzjoni tal-Unjoni, u li l-impenn se jkun ibbażat fuq l-għadd totali tal-emissjonijiet tas-sena bażi tal-Istati Membri skont il-Protokoll ta’ Kyoto. Għalhekk, l-Unjoni u l-Istati Membri tagħha qablu fil-Konferenza ta' Doha dwar it-Tibdil fil-Klima dwar impenn kwantifikat tat-tnaqqis tal-emissjonijiet li jillimita l-emissjonijiet annwali medji tagħhom ta’ gassijiet serra matul it-tieni perjodu ta’ impenn għal 80 % tat-total tal-emissjonijiet tas-sena bażi tagħhom. Dan huwa rifless fl-Emenda ta' Doha.

               (7)F’konformità mal-konklużjonijiet tal-Kunsill tad-9 ta’ Marzu 2012, l-Unjoni ukoll offriet li jkollha tnaqqis ta’ 30 % sal-2020 meta mqabbel mal-livelli tal-1990, bħala parti minn ftehim globali u komprensiv għall-perjodu lil hinn mill-2012, sakemm il-pajjiżi żviluppati l-oħra jimpenjaw ruħhom għal tnaqqis paragunabbli fl-emissjonijiet u l-pajjiżi li qed jiżviluppaw jikkontribwixxu b’mod xieraq skont ir-responsabbiltajiet u l-ħiliet rispettivi tagħhom. Din l-offerta hija riflessa fl-Emenda ta' Doha.

               (8)Il-miri għall-Unjoni u l-Istati Membri tagħha huma elenkati fl-Emenda ta’ Doha b’nota ta' qiegħ il-paġna li tiddikjara li dawk il-miri huma msejsa fuq il-fehim li se jintlaħqu b’mod konġunt mill-Unjoni Ewropea u l-Istati Membri tagħha skont l-Artikolu 4 tal-Protokoll ta’ Kyoto. L-Unjoni, l-Istati Membri tagħha, il-Kroazja u l-Islanda wkoll ħarġu dikjarazzjoni konġunta mal-adozzjoni tal-Emenda ta’ Doha, li tesprimi l-intenzjoni tagħhom li jissodisfaw l-impenji tagħhom fit-tieni perjodu ta’ impenn b’mod konġunt. Din id-dikjarazzjoni hija riflessa fir-Rapport tal-Konferenza u ġiet affermata mill-ġdid fil-konklużjonijiet tal-Kunsill tas-17 ta’ Diċembru 2012.

               (9)Waqt li ddeċiedew li jwettqu l-obbligi tagħhom b’mod konġunt skont l-Artikolu 4 tal-Protokoll, l-Unjoni u l-Istati Membri huma responsabbli b’mod konġunt, skont il-paragrafu 6 ta’ dak l-Artikolu u skont l-Artikolu 24(2) tal-Protokoll, biex iwettqu l-impenji kwantifikati tagħhom tat-tnaqqis tal-emissjonijiet skont l-Artikolu 3(1bis) tal-Protokoll ta' Kyoto. Għaldaqstant, u bi qbil mal-Artikolu 4(3) tat-Trattat dwar l-Unjoni Ewropea, l-Istati Membri individwalment u kollettivament għandhom l-obbligu li jieħdu l-miżuri kollha xierqa, kemm jekk ġenerali kif ukoll jekk partikolari, sabiex jiżguraw it-twettiq tal-obbligi li jirriżultaw minn azzjoni meħuda mill-istituzzjonijiet tal-Unjoni, biex teħfief il-kisba ta’ dan l-impenn u biex jastjenu minn kull miżura li taf tipperikola l-kisba tiegħu.

               (10)Fl-istess dikjarazzjoni, l-Unjoni, l-Istati Membri tagħha, il-Kroazja u l-Islanda ddikjaraw ukoll, f’konformità mal-Artikolu 4(1) tal-Protokoll ta’ Kyoto, li jippermetti li l-Partijiet iwettqu l-impenji tagħhom skont l-Artikolu 3 tal-Protokoll ta’ Kyoto b’mod konġunt, li l-Artikolu 3(7ter) tal-Protokoll ta’ Kyoto se jkun applikat għall-ammont assenjat konġunt bis-saħħa tal-ftehim dwar it-twettiq konġunt mill-Unjoni Ewropea, l-Istati Membri tagħha, il-Kroazja u l-Islanda u mhux se jkun japplika għall-Istati Membri, il-Kroazja jew l-Islanda individwalment. Il-Kunsill, fil-laqgħa tiegħu tal-15 ta’ Diċembru 2009, laqa’ talba mingħand l-Islanda biex tissodisfa l-impenji tagħha tat-tieni perjodu ta’ impenn flimkien mal-Unjoni u l-Istati Membri tagħha u stieden lill-Kummissjoni biex tippreżenta rakkomandazzjoni għall-ftuħ tan-negozjati meħtieġa dwar ftehim mal-Islanda li jkun konformi mal-prinċipji u l-kriterji stabbiliti fil-pakkett tal-Unjoni dwar il-klima u l-enerġija. Il-Ftehim mal-Islanda, li jikkonċerna l-parteċipazzjoni tal-Islanda fit-twettiq konġunt tal-impenji tal-Unjoni, l-Istati Membri tagħha u l-Islanda tat-tieni perjodu ta’ impenn tal-Protokoll ta’ Kyoto, jistabbilixxi t-termini ta’ dik il-parteċipazzjoni.
                  26

               (11)Il-Protokoll ta’ Kyoto jeħtieġ li l-partijiet li jaqblu li jissodisfaw l-impenji tagħhom skont l-Artikolu 3 tal-Protokoll b’mod konġunt, jistabbilixxu f’dak il-Ftehim, livell ta’ emissjonijiet rispettivi allokat għal kull waħda mill-Partijiet. Il-Protokoll ta’ Kyoto jeħtieġ li l-partijiet fil-ftehim tat-twettiq konġunt jinnotifikaw lis-Segretarjat tal-Konvenzjoni, dwar it-termini ta’ dak il-ftehim fid-data tad-depożitu tal-istrumenti tagħhom ta’ ratifika jew ta’ approvazzjoni.

               (12)B'mod konformi mal-leġiżlazzjoni eżistenti tal-Unjoni, il-livell ta’ emissjonijiet rispettivi allokat għall-Unjoni jkopri l-emissjonijiet ta’ gassijiet serra skont id-Direttiva 2003/87/KE tal-Parlament Ewropew u tal-Kunsill
                  27
               , sal-punt li dawk l-emissjonijiet ta’ gassijiet serra jkunu koperti bl-Anness A tal-Protokoll ta’ Kyoto.

               (13)Il-livelli ta’ emissjonijiet rispettivi tal-Istati Membri u l-Islanda jkopru l-bqija tal-emissjonijiet tal-gassijiet serra minn sorsi u assorbimenti fit-territorji tagħhom, fejn dawk is-sorsi u assorbimenti mhumiex koperti mid-Direttiva 2003/87/KE iżda koperti mill-Protokoll ta’ Kyoto. Dan jinkludi l-emissjonijiet kollha minn sorsi u assorbimenti mill-użu tal-art, it-tibdil fl-użu tal-art u l-attivitajiet tal-foresterija koperti mill-Artikolu 3(3) u (4) tal-Protokoll ta’ Kyoto kif ukoll l-emissjonijiet tat-trifluworidu tan-nitroġenu (NF3).

               (14)Il-Kummissjoni għandha tkompli tesplora alternattivi bil-għan li tinstab soluzzjoni sodisfaċenti li tindirizza l-karatteristiċi tal-pajjiżi li għandhom ħafna foresti, speċjalment fir-rigward tal-possibbiltajiet limitati biex jiġu koperti l-emissjonijiet mill-afforestazzjoni, ir-riforestazzjoni u d-deforestazzjoni bi tkabbir fil-ġestjoni tal-assorbimenti mill-foresti, u li tiżgura l-integrità ambjentali.

               (15)F’konformità mal-konklużjonijiet tal-Kunsill tad-9 ta’ Marzu 2012 u l-offerta tal-Unjoni u l-Istati Membri tagħha li jimxu fuq mira ta' 80 % skont it-tieni perjodu ta’ impenn, il-livelli tal-emissjonijiet tal-Istati Membri huma daqs l-għadd totali tal-allokazzjonijiet annwali tal-emissjonijiet għall-perjodu mill-2013 sal-2020 kif stabbilit skont id-Deċiżjoni Nru 406/2009/KE tal-Parlament Ewropew u tal-Kunsill
                  28
               . Dan l-ammont, ibbażat fuq tal-valuri tal-potenzjal ta’ tisħin globali mir-Raba’ Rapport ta’ Valutazzjoni tal-Grupp Intergovernattiv ta’ dwar it-Tibdil fil-Klima, ġie determinat skont l-Anness II tad-Deċiżjoni tal-Kummissjoni 2013/162/UE
                  29
                u aġġustat mid-[Deċiżjoni aġġornata tal-AEA – C(2013) 7183]. Il-livell tal-emissjonijiet għall-Islanda ġie determinat fil-ftehim mal-Islanda.

               (16)Skont ir-Regolament (UE) Nru 525/2013 tal-Parlament Ewropew u tal-Kunsill
                  30
               , l-Istati Membri huma mitluba jirrappurtaw l-allokazzjoni attwali jew stmati tal-emissjonijiet ivverifikati rrappurtati minn installazzjonijiet u operaturi skont id-Direttiva 2003/87/KE għall-kategoriji tas-sors tal-inventarju nazzjonali tal-gassijiet serra, meta possibbli, u l-proporzjon ta’ dawk l-emissjonijiet ivverifikati kontra t-total tal-emissjonijiet tal-gassijiet serra rrappurtati fil-kategoriji tas-sorsi. Dan jippermetti lill-Istati Membri li jirrappurtaw b’mod separat dwar l-emissjonijiet koperti mil-livelli ta’ emissjonijiet tagħhom stess. It-taqsima dwar l-ammont assenjat lill-Unjoni fir-rapport dwar l-Unjoni għandha tidentifika l-ammont tal-emissjonijiet koperti bil-limitu tal-ammont assenjat li seħħ f’kull Stat Membru.

               (17)Il-Konferenza tal-Partijiet li sservi bħala l-laqgħa tal-Partijiet għall-Protokoll ta’ Kyoto iddeċiediet li kull parti b’impenn elenkat fit-tieni perjodu ta’ impenn għandha sal-15 ta’ April 2015 biex tissottometti rapport lis-Segretarjat tal-Konvenzjoni, sabiex jeħfief il-kalkolu tal-ammont assenjat. Il-Kummissjoni għandha tħejji r-rapport biex jeħfief il-kalkolu tal-ammont assenjat konġunt tal-Unjoni, l-Istati Membri tagħha u l-Islanda. Dan ir-rapport se jiddetermina wkoll l-ammont assenjat għall-Unjoni. L-Istati Membri u l-Islanda għandhom jissottomettu r-rapporti tagħhom sal-15 ta’ April 2015, li se jiddeterminaw l-ammonti assenjati lilhom bħala ugwali għal-livelli tal-emissjonijiet tagħhom kif elenkati fl-Anness II ta' din id-Deċiżjoni.

               (18)Sabiex ikun enfasizzat l-impenn tal-Unjoni u l-Istati Membri tagħha għal dħul fis-seħħ f’waqtu tal-Emenda ta' Doha, l-Unjoni, l-Istati Membri tagħha u l-Islanda għandhom jirratifikawha sa mhux aktar tard mis-16 ta’ Frar 2015.

               (19)L-Emenda ta' Doha għandha tiġi approvata f'isem l-Unjoni Ewropea,

               ADOTTA DIN ID-DEĊIŻJONI:

               Artikolu 1

               L-Emenda ta' Doha għall-Protokoll ta’ Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima (“il-Konvenzjoni”) li ntlaħaq qbil dwarha fit-8 ta’ Diċembru 2012 f’Doha hija b’dan approvata f’isem l-Unjoni Ewropea.

               It-test tal-Emenda ta' Doha huwa mehmuż ma' din id-Deċiżjoni.

               Artikolu 2

               L-Unjoni u l-Istati Membri tagħha għandhom jissodisfaw l-impenji tagħhom skont l-Artikolu 3 tal-Protokoll ta’ Kyoto u l-Emenda ta’ Doha skont in-notifika tat-termini tal-ftehim li jissodisfaw b'mod konġunt l-impenji tal-Unjoni Ewropea, l-Istati Membri tagħha u l-Islanda skont l-Artikolu 3 tal-Protokoll ta’ Kyoto (“in-notifika”), stabbilita fl-Anness I.

               Artikolu 3

               1. Il-Kummissjoni għandha tħejji r-rapport biex jeħfief il-kalkolu tal-ammont assenjat konġunt tal-Unjoni, l-Istati Membri tagħha u l-Islanda, u konsegwentement l-ammont assenjat tal-Unjoni, f’konformità mar-rekwiżiti tal-Protokoll ta’ Kyoto, l-Emenda ta' Doha u d-deċiżjonijiet adottati skonthom. Il-Kummissjoni għandha tippreżenta dan ir-rapport lis-Segretarjat tal-Konvenzjoni sal-15 ta’ April 2015.

               2. L-ammonti assenjati għall-Istati Membri u l-Islanda għandhom ikunu daqs il-livelli tal-emissjonijiet stipulati fin-notifika fl-Anness I. Sal-15 ta’ April 2015, l-Istati Membri għandhom iressqu rapporti lis-Segretarjat tal-Konvenzjoni biex jeħfief il-kalkolu tal-ammonti assenjati lilhom, bi qbil mar-rekwiżiti tal-Protokoll ta’ Kyoto, l-Emenda ta' Doha u d-deċiżjonijiet adottati skontthom.

               Artikolu 4

               1. Il-President tal-Kunsill għandu jaħtar il-persuna/i awtorizzata/i li tiddepożita/jiddepożitaw, f’isem l-Unjoni, l-istrument ta’ aċċettazzjoni mas-Segretarju Ġenerali tan-Nazzjonijiet Uniti skont l-Artikolu 20(4) u l-Artikolu 21(7) tal-Protokoll ta’ Kyoto, flimkien ma’ dikjarazzjoni aġġornata tal-kompetenza li tinsab fl-Anness II, skont l-Artikolu 24(3) tal-Protokoll ta’ Kyoto.

               2. Il-President tal-Kunsill għandu jaħtar il-persuna/i li jkollha/hom is-setgħa li tinnotifika/jinnotifikaw, f’isem l-Unjoni, in-Notifika fl-Anness I lis-Segretarjat tal-Konvenzjoni skont l-Artikolu 4(2) tal-Protokoll ta’ Kyoto.

               Artikolu 5

               1. L-Istati Membri għandhom jieħdu l-passi kollha neċessarji sabiex jiddepożitaw l-istrumenti ta' aċċettazzjoni tagħhom fl-istess ħin mal-Unjoni, u sa fejn possibbli sa mhux aktar tard mis-16 ta’ Frar 2015. Meta jiddepożitaw l-istrumenti ta' aċċettazzjoni tagħhom tal-Emenda, l-Istati Membri għandhom jinnotifikaw, f'isimhom stess, in-Notifika fl-Anness I lis-Segretarjat tal-Konvenzjoni skont l-Artikolu 4(2) tal-Protokoll ta’ Kyoto.

               2. L-Istati Membri għandhom jinfurmaw lill-Kummissjoni sa mhux aktar tard mill-15 ta’ Settembru 2014 bid-deċiżjonijiet tagħhom li jaċċettaw l-emenda jew, skont iċ-ċirkostanzi, bid-data probabbli sa meta se jkunu lestew il-proċeduri neċessarji. Il-Kummissjoni għandha, b’koperazzjoni mal-Istati Membri, tagħżel data li fiha fl-istess waqt magħhom tiddepożita l-istrumenti ta’ approvazzjoni jew ta' aċċettazzjoni.

               Artikolu 6

               Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni 1/CMP.8, adottata mill-Konferenza tal-Partijiet li sservi bħala l-laqgħa tal-Partijiet għall-Protokoll ta’ Kyoto, FCCC/KP/CMP/2012/13/Add.1

                     (2)
                  Id-Deċiżjoni 2/CP.18, adottata mill-Konferenza tal-Partijiet għall-Konvenzjoni, paragrafu 4, fid-dokument UNFCCC/CP/2012/8/Add.1.

                     (3)
                  Id-Deċiżjoni tal-Kunsill 2002/358/KE tal-25 ta’ April 2002 dwar l-approvazzjoni f’isem il-Komunità Ewropea, tal-Protokoll ta' Kyoto għall-Konvenzjoni Kwadru tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu (ĠU L 130, 15.5.2002, p. 1).

                     (4)
                  It-test sħiħ ta’ din id-dikjarazzjoni hu rifless fil-paragrafu 45 tar-Rapport tal-Konferenza tal-Partijiet li serviet bħala l-laqgħa tal-Partijiet għall-Protokoll ta’ Kyoto fit-tmien sessjoni tagħha, li saret f’Doha mis-26 ta’ Novembru sat-8 ta’ Diċembru 2012 (FCCC/KP/CMP/2012/13.

                     (5)
                  Il-Konklużjonijiet tal-Kunsill tal-15 ta’ Diċembru 2009 dwar il-Ftehim ta’ Twettiq Konġunt mal-Islanda fir-rigward ta’ ftehim internazzjonali tal-ġejjieni dwar il-klima, http://www.consilium.europa.eu/uedocs/cms_data/docs/pressdata/en/agricult/111941.pdf

                     (6)
                  Għall-ewwel perjodu ta' impenn, is-snin bażi tal-UE kienu kif ġej: għad-dijossidu tal-karbonju (CO2), il-metanu (CH4 ) u l-ossidu nitruż (N2O) l-Istati Membri kollha jużaw is-sena 1990 bħala s-sena bażi, għajr: il-Bulgarija tuża l-1988; l-Ungerija tuża l-medja mill-1985 sal-1987; is-Slovenja tuża l-1986; il-Polonja tuża l-1988; u r-Rumanija tuża l-1989. Għall-gassijiet florinati, l-Istati Membri kollha jużaw l-1995 bħala s-sena bażi, għajr: l-Awstrija, Franza, l-Italja u s-Slovakkja jużaw l-1990; u r-Rumanija tuża l-1989.

                     (7)
                  Il-leġiżlazzjoni adottata fit-23 ta' April 2009, inkluż id-Direttiva 2003/29/KE tal-Parlament Ewropew u tal-Kunsill li temenda d-Direttiva 2003/87/KE għat-titjib u l-estensjoni tal-iskema Komunitarja għall-iskambju ta’ kwoti ta’ emissjonijiet ta’ gassijiet b’effett serra u d-Deċiżjoni Nru 406/2009/KE tal-Parlament Ewropew u tal-Kunsill tat-23 ta’ April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020, ĠU L 140, 5.6. 2009.

                     (8)
                  Din id-differenza fil-kamp ta' applikazzjoni jispjegaha fid-dettall id-Dokument ta’ Ħidma tal-Persunal tal-Kummissjoni “Tħejjija tal-UE għall-objettiv tal-limitazzjoni jew it-tnaqqis ikkwantifikat tal-emissjonijiet (QELRO) ibbażata fuq il-pakkett dwar il-klima u l-enerġija tal-UE”, SWD(2012) 18 finali tat-13.2.2012.

                     (9)
                  Sottomissjoni mid-Danimarka u l-Kummissjoni Ewropea f’isem l-Unjoni Ewropea u l-Istati Membri tagħha tad-19 ta’ April 2012 fuq “Informazzjoni dwar l-objettivi tal-limitu jew tnaqqis ikkwantifikat tal-emissjonijiet (QELROS) għat-tieni perjodu ta’ impenn skont il-Protokoll ta’ Kyoto”, FCCC/KP/AWG/2012/MISC.1.

                     (10)
                  Id-Dokument ta' Ħidma tal-Persunal tal-Kummissjoni, "Valutazzjoni tal-Impatt li takkumpanja l-Pakkett ta' miżuri ta' Implimentazzjoni għall-oġġettivi tal-UE dwar il-bidla fil-klima u l-enerġija rinovabbli għall-2020", SEC(2008) 85/3, tat-23.1.2008; u d-Dokument ta' Ħidma tal-Persunal tal-Kummissjoni li jakkumpanja l-Komunikazzjoni mill-Kummissjoni (COM(2010)  265), "Analiżi tal-opzjonijiet biex immorru lill-hinn mit-tnaqqis ta' emissjonijiet tal-gass b'effett ta' serra ta' 20 % u valutazzjoni tar-riskju tal-ħruġ tal-karbonju. Tagħrif u informazzjoni ta' sfond", il-Parti I u II, SEC(2010) 650, tal-25.5. 2010.

                     (11)
                  L-Aġenzija Ewropea għall-Ambjent, "Inventarju annwali tal-gass b'effett ta' serra tal-Unjoni Ewropea 1990–2011 u rapport dwar l-inventarju tal-2013” - Sottomissjoni lis-Segretarjat tal-Konvenzjoni, Mejju 2013.

                     (12)
                  L-Aġenzija Ewropea għall-Ambjent, "Xejriet u projezzjonijiet fl-emissjonijiet tal-gass b'effett ta' serra fl-Ewropa 2012: Ħarsa lejn il-progress lejn Kyoto u l-miri tal-2020", Kopenħagen, l-2012, pġ. 60.

                     (13)
                  In-Notifika mis-Segretarju Ġenerali tan-Nazzjonijiet Uniti, li jaġixxi fil-kapaċità tiegħu ta’ depożitarju, C.N.718.2012.TREATIES-XXVII.7.c (Notifika Depożitarja).

                     (14)
                  Irreferi għan-nota 4 ta' qiegħ il-paġna hawn fuq.

                     (15)
                  Id-Deċiżjoni tal-Kummissjoni 2013/162/UE tas-26 ta’ Marzu 2013 dwar kif għandhom jiġu ddeterminati l-allokazzjonijiet annwali tal-emissjonijiet tal-Istati Membri għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill, ĠU L 90/106, 28.3.2013.

                     (16)
                  L-Artikolu 3(7bis) tal-Protokoll ta' Kyoto jeżiġi li dawk il-Partijiet inklużi fl-Anness B li għalihom il-bdil tal-użu tal-art u l-foresti li jikkostitwixxi sors nett tal-emissjonijiet tal-gass tas-serra fl-1990, għandhom jinkludu fl-emissjonijiet tagħhom tas-sena bażi jew perjodu tal-1990, l-emissjonijiet antropoġeniċi ekwivalenti ta’ CO2-eq mis-sorsi, mingħajr l-assorbimenti mis-sinks fl-1990 mill-bdil tal-użu tal-art bl-għan li jikkalkolaw l-ammont assenjat lilhom.

                     (17)
                  Ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni, ĠU L 165, 18.6.2013, p. 13–40.

                     (18)
                  In-noti 8 u 9 ta’ qiegħ il-paġna hawn fuq.

                     (19)
                  Id-Deċiżjoni Nru 529/2013/UE tal-Parlament Ewropew u tal-Kunsill tal-21 ta' Mejju 2013 dwar ir-regoli ta' x'għandu jitqies u l-pjanijiet ta' azzjoni dwar l-emissjonijiet u l-assorbimenti tal-gassijiet serra li jirriżultaw mill-attivitajiet relatati mal-użu tal-art, mat-tibdil fl-użu tal-art u mal-forestrija u l-informazzjoni fir-rigward ta' azzjonijiet marbuta ma' dawk l-attivitajiet, ĠU L 165/80 tat-18.6.2013.

                     (20)
                  Irreferi għan-nota 8 ta' qiegħ il-paġna hawn fuq.

                     (21)
                  Irreferi għan-nota 9 ta' qiegħ il-paġna hawn fuq.

                     (22)
                  Il-paragrafu 9 tal-konklużjonijiet tal-Kunsill tad-9 ta’ Marzu 2012 dwar is-segwitu għall-Konferenza ta’ Durban dwar il-klima.

                     (23)
                  http://www.eea.europa.eu/data-and-maps/data/data-viewers/emissions-trading-viewer.

                     (24)
                  Ir-rapporti preċedenti nħarġu skont l-Artikolu 5 tad-Deċiżjoni 280/2004/KE, li nbidlet bir-Regolament dwar il-Mekkaniżmu tal-Monitoraġġ.

                     (25)
                  Il-leġiżlazzjoni adottata fit-23 ta' April 2009, inkluż id-Direttiva 2003/29/KE tal-Parlament Ewropew u tal-Kunsill li temenda d-Direttiva 2009/87/KE għat-titjib u l-estensjoni tal-iskema Komunitarja għall-iskambju ta’ kwoti ta’ emissjonijiet ta’ gassijiet b’effett serra u d-Deċiżjoni Nru 406/2003/KE tal-Parlament Ewropew u tal-Kunsill tat-23 ta’ April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020, ĠU L 140, 5.6. 2009.

                     (26)
                  [referenza għal ftehim bilaterali mal-Islanda]

                     (27)
                  Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra fil-Komunità u li temenda d-Direttiva tal-Kunsill 96/61/KE (ĠU L 275, 25.10.2003, p. 32).

                     (28)
                  Id-Deċiżjoni Nru 406/2009/KE tal-Parlament Ewropew u tal-Kunsill tat-23 ta’ April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 (ĠU L 140, 5.6.2009, p. 136).

                     (29)
                  Id-Deċiżjoni tal-Kummissjoni 2013/162/UE tas-26 ta’ Marzu 2013 dwar kif għandhom jiġu determinati l-allokazzjonijiet annwali tal-emissjonijiet tal-Istati Membri għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill, ĠU L 90/106, 28.3.2013.

                     (30)
                  Ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-Deċiżjoni Nru 280/2004/KE (ĠU L 165, 18.6.2013, p. 13).

    ---documentbreak---

               IL-KUMMISSJONI EWROPEA
            Brussell, 6.11.2013
            COM(2013) 768 final
            Ratifika tat-tieni perjodu ta' impenn tal-Protokoll ta' Kyoto għall-Konvenzjoni ta' Qafas tan-Nazzjonijiet Uniti dwar il-Bidla fil-Klima
            MEHMUŻ mal-Proposta għalDEĊIŻJONI TAL-KUNSILL
            dwar il-konklużjoni tal-Emenda ta' Doha għall-Konvenzjoni ta' Qafas tan-Nazzjonijiet Uniti dwar il-Bidla fil-Klima u l-issodisfar konġunt tal-impenji tagħha
            L-Emenda ta' Doha għall-Protokoll ta' Kyoto

               Artikolu 1: Emenda

               A.Anness B għall-Protokoll ta' Kyoto

               It-tabella li ġejja għandha tissostitwixxi t-tabella fl-Anness B għall-Protokoll:

                        1

                        2

                        3

                        4

                        5

                        6

                        Parti

                        Impenn kwantifikat ta' tnaqqis jew limitazzjoni tal-emissjonijiet
                        (2008–2012) (persentaġġ tas-sena bażi jew perjodu)

                        Impenn kwantifikat ta' tnaqqis jew limitazzjoni tal-emissjonijiet

                        (2013–2020)
                        (persentaġġ tas-sena bażi jew perjodu)

                        Sena ta' referenza1

                        Impenn kwantifikat ta' tnaqqis jew limitazzjoni tal-emissjonijiet
                        (2013–2020)

                        (persentaġġ tas-sena ta’ referenza)1

                        Wegħdiet għat-tnaqqis tal-emissjonijiet tal-gassijiet serra sal-2020 (perċentwal tas-sena ta’ referenza)2

                        L-Awstralja

                        108

                        99.5

                        2000

                        98

                        –5 sa –15% jew –25%3

                        L-Awstrija

                        92

                        804

                        MA

                        MA

                        Belarus5*

                        88

                        1990

                        MA

                        –8%

                        Il-Belġju

                        92

                        804

                        MA

                        MA

                        Il-Bulgarija

                        92

                        804

                        MA

                        MA

                        Il-Kroazja*

                        95

                        806

                        MA

                        MA

                        –20%/–30%7

                        Ċipru

                        804

                        MA

                        MA

                        Ir-Repubblika Ċeka*

                        92

                        804

                        MA

                        MA

                        Id-Danimarka

                        92

                        804

                        MA

                        MA

                        L-Estonja*

                        92

                        804

                        MA

                        MA

                        L-Unjoni Ewropea

                        92

                        804

                        1990

                        MA

                        –20%/–30%7

                        Il-Finlandja

                        92

                        804

                        MA

                        MA

                        Franza

                        92

                        804

                        MA

                        MA

                        Il-Ġermanja

                        92

                        804

                        MA

                        MA

                        Il-Greċja

                        92

                        804

                        MA

                        MA

                        L-Ungerija*

                        94

                        804

                        MA

                        MA

                        L-Islanda

                        110

                        808

                        MA

                        MA

                        L-Irlanda

                        92

                        804

                        MA

                        MA

                        L-Italja

                        92

                        804

                        MA

                        MA

                        Il-Kazakstan*

                        95

                        1990

                        95

                        –7%

                        Il-Latvja*

                        92

                        804

                        MA

                        MA

                        Il-Liechtenstein

                        92

                        84

                        1990

                        84

                        –20%/–30%9

                        Il-Litwanja*

                        92

                        804

                        MA

                        MA

                        Il-Lussemburgu

                        92

                        804

                        MA

                        MA

                        Malta

                        804

                        MA

                        MA

                        Monako

                        92

                        78

                        1990

                        78

                        –30%

                        Il-Pajjiżi l-Baxxi

                        92

                        804

                        MA

                        MA

                        In-Norveġja

                        101

                        84

                        1990

                        84

                        –30% sa

                         –40%10

                        Il-Polonja*

                        94

                        804

                        MA

                        MA

                        Il-Portugall

                        92

                        804

                        MA

                        MA

                        Ir-Rumanija

                        92

                        804

                        MA

                        MA

                        Is-Slovakkja*

                        92

                        804

                        MA

                        MA

                        Is-Slovenja*

                        92

                        804

                        MA

                        MA

                        Spanja

                        92

                        804

                        MA

                        MA

                        L-Isvezja

                        92

                        804

                        MA

                        MA

                        L-Isvizzera

                        92

                        84.2

                        1990

                        MA

                        –20% sa

                         –30%11

                        L-Ukraina*

                        100

                        7612

                        1990

                        MA

                        –20%

                        Ir-Renju Unit tal-Gran Brittanja u l-Irlanda ta' Fuq

                        92

                        804

                        MA

                        MA

                        Parti

                        Impenn kwantifikat ta' tnaqqis jew limitazzjoni tal-emissjonijiet (2008–2012) (persentaġġ tas-sena bażi jew perjodu)

                        Il-Kanada13

                        94

                        Il-Ġappun14

                        94

                        New Zealand15

                        100

                        Il-Federazzjoni Russa16*

                        100

               Taqsira: MA = mhux applikabbli

               *
                     Il-pajjiżi li għaddejjin mill-proċess tranżitorju għal ekonomija tas-suq.

               In-noti kollha ta’ qiegħ il-paġna hawn taħt, ħlief in-noti 1, 2 u 5 ta’ qiegħ il-paġna ħarġu minn komunikazzjonijiet mill-Partijiet rispettivi.

               1Is-sena ta’ referenza tista’ tintuża minn Parti fuq bażi fakultattiva għall-finijiet proprji tagħha biex tesprimi impenn kwantifikat ta’ limitazzjoni jew tnaqqis (QELRC) bħala persentaġġ tal-emissjonijiet ta’ dik is-sena, li mhux internazzjonalment vinkolanti skont il-Protokoll ta’ Kyoto, flimkien mal-elenkar tal-QELRC(s) tagħha b’relazzjoni mas-sena ta’ bażi fit-tieni u t-tielet kolonna ta’ din it-tabella, li huma internazzjonalment legalment vinkolanti.

               2Aktar informazzjoni dwar dawn il-wegħdiet tista' tinstab fid-dokumenti FCCC/SB/2011/INF.1/Rev.1 u FCCC/KP/AWG/2012/MISC.1, Add.1 u Add.2.

               3Il-QELRC tal-Awstralja fit-tieni perjodu ta’ impenn tal-Protokoll ta’ Kyoto hu konsistenti mal-kisba tal-mira bla kundizzjonijiet tal-2020 tal-Awstralja ta’ 5% inqas mil-livelli tal-2000. L-Awstralja tibqa' żżomm l-għażla li aktar tard ittejjeb il-mira tagħha ta’ 5% għal 15%, jew 25% inqas mill-livelli tal-2000, sakemm jiġu ssodisfati ċerti kundizzjonijiet. Din ir-referenza żżomm l-istatus ta’ dawn il-wegħdiet kif saru fil-Ftehimiet ta’ Cancun u ma toħloqx impenn ġdid legalment vinkolanti skont dan il-Protokoll jew regoli u modalitajiet assoċjati tiegħu.

               4Il-QELRCs għall-Unjoni Ewropea u l-Istati Membri tagħha għat-tieni perjodu ta’ impenn skont il-Protokoll ta’ Kyoto huma bbażati fuq il-fehma li dawn se jiġu ssodisfati bi sħab mal-Unjoni Ewropea u l-Istati Membri tagħha, skont l-Artikolu 4 tal-Protokoll ta’ Kyoto. Il-QELRCs huma mingħajr preġudizzju għan-notifika sussegwenti mill-Unjoni Ewropea u l-Istati Membri tagħha ta’ ftehim biex jiġu ssodisfati l-impenji tagħhom b’mod konġunt f’konformità mad-dispożizzjonijiet tal-Protokoll ta’ Kyoto.

               5Miżjud mal-Anness B b’emenda adottata skont id-Deċiżjoni 10/CMP.2. Din l-emenda għadha ma daħlitx fis-seħħ.

               6Il-QELRC tal-Kroazja għat-tieni perjodu ta’ impenn skont il-Protokoll ta’ Kyoto hu bbażat fuq il-fehma li dan se jiġi ssodisfat bi sħab mal-Unjoni Ewropea u l-Istati Membri tagħha, skont l-Artikolu 4 tal-Protokoll ta’ Kyoto. Għaldaqstant, l-adeżjoni tal-Kroazja mal-Unjoni Ewropea m’għandux ikollha impatt fuq il-parteċipazzjoni fit-tali ftehim tat-twettiq konġunt skont l-Artikolu 4 jew il-QELRC tagħha.

               7Bħala parti minn ftehim globali u komprensiv għall-perjodu wara l-2012, l-Unjoni Ewropea ttenni l-offerta kundizzjonali tagħha li tnaqqas l-emissjonijiet bi 3% sal-2020 meta mqabbel mal-livelli tal-1990, sakemm pajjiżi żviluppati oħrajn jikkommettu ruhom għal tnaqqis komparabbli tal-emissjonijiet u li l-pajjiżi fil-fażi ta' żvilupp jikkontribwixxu adegwatament skont ir-responsabbiltajiet u l-kapaċitajiet rispettivi tagħhom.

               8Il-QELRC tal-Islanda għat-tieni perjodu ta’ impenn skont il-Protokoll ta’ Kyoto hu bbażat fuq il-fehma li dan se jiġi ssodisfat bi sħab mal-Unjoni Ewropea u l-Istati Membri tagħha, skont l-Artikolu 4 tal-Protokoll ta’ Kyoto.

               9Il-QELRC ppreżentat fit-tielet kolonna jirreferi għall-mira ta’ tnaqqis ta’ 20% sal-2020 meta mqabbel mal-livelli tal-1990. Il-Liechtenstein jikkunsidra valur ogħla ta' tnaqqis sa 30% sal-2020 meta mqabbel mal-livelli tal-1990 bil-kundizzjoni li pajjiżi żviluppati oħrajn jimpenjaw ruħhom għal tnaqqis komparabbli tal-emissjonijiet u li l-pajjiżi ekonomikament aktar avvanzatili l-pajjiżi jikkontribwixxu b’mod adegwat skont ir-responsabbiltajiet u l-kapaċitajiet rispettivi tagħhom.

               10Il-QELRC tan-Norveġja ta’ 84 hu konsistenti mal-mira tagħha ta’ 30% ta' tnaqqis tal-emissjonijiet sal-2020 meta mqabbel mal-livelli tal-1990. Jekk din tista’ tikkontribwixxi għal ftehim globali u komprensiv fejn l-Partijiet emittenti ewlenin jaqblu dwar tnaqqis fl-emissjonijiet f’konformità mal-mira ta’ 2°C, in-Norveġja se tgħaddi għal-livell tat-tnaqqis ta' 40% fl-2020 abbażi tal-livelli tal-1990. Din ir-referenza żżomm l-istatus ta’ dawn il-wegħdiet kif saru fil-Ftehimiet ta’ Cancun u ma toħloqx impenn ġdid legalment vinkolanti skont dan il-Protokoll.

               11Il-QELRC ppreżentat fit-tielet kolonna ta' din it-tabella jirreferi għall-mira ta’ tnaqqis ta’ 20% sal-2020 meta mqabbel mal-livelli tal-1990. L-Isvizzera tikkunsidra mira ogħla ta’ tnaqqis sa 30% sal-2020 meta mqabbla mal-livelli tal-1990 soġġetta għal impenji ta’ tnaqqis komparabbli tal-emissjonijiet min-naħa ta’ pajjiżi żviluppati oħra u li jkun hemm kontribut adegwat mill-pajjiżi li qed jiżviluppaw skont ir-responsabbiltajiet u l-kapaċitajiet tagħhom, f’konformità mal-mira ta’ 2°C. Din ir-referenza żżomm l-istatus tal-wegħda li sar fil-Ftehimiet ta’ Cancun u ma toħloqx impenn ġdid legalment vinkolanti skont dan il-Protokoll jew regoli u modalitajiet assoċjati tiegħu.

               12Għandu jkun hemm trasferiment sħiħ u ma tiġi aċċettata l-ebda kanċellazzjoni jew xi limitazzjoni fl-użu ta’ din il-proprjetà sovrana miksuba b’mod leġittimu.

               13Fil-15 ta’ Diċembru 2011, id-depożitarju rċieva notifika bil-miktub dwar l-irtirar tal-Kanada mill-Protokoll ta’ Kyoto. Din l-azzjoni saret effettiva għall-Kanada fil-15 ta’ Diċembru 2012.

               14F’Komunikazzjoni datata l-10 ta’ Diċembru 2010, il-Ġappun indika li ma kellux intenzjoni li jkollu l-obbligu tat-tieni perjodu ta’ impenn tal-Protokoll ta’ Kyoto wara l-2012.

               15New Zealand tibqa’ parti għall-Protokoll ta’ Kyoto. Din se tagħmel mira kwantifikata ta’ tnaqqis tal-emissjonijiet fil-livelli kollha tal-ekonomija skont il-Konvenzjoni Qafas tan-Nazzjonijiet Uniti dwar it-Tibdil fil-Klima fil-perjodu mill-2013 sal-2020.

               16F’Komunikazzjoni datata t-8 ta’ Diċembru 2010 li waslet għand is-Segretarjat fid-9 ta’ Diċembru 2010, il-Federazzjoni Russa indikat li mhix beħsiebha tassumi impenn kwantitattiv ta' limitazzjoni jew tnaqqis fl-emissjonijiet għat-tieni perjodu ta’ impenn.

               B.Anness A għall-Protokoll ta' Kyoto

               Il-lista li ġejja għandha tissostitwixxi l-lista fl-intestatura "Gassijiet serra” fl-Anness A tal-Protokoll:

               Il-gassijiet serra

               Id-dijossidu tal-karbonju (CO2)

               Il-metanu (CH4)

               L-ossidu nitruż (N2O)

               L-idrofluworokarboni (HFCs)

               Il-perfluworokarboni (PFCs)

               L-essafluworid tal-kubrit (SF6)

               It-trifluworid tan-nitroġenu (NF3)
                  1
               11

               C.Artikolu 3, paragrafu 1 bis

               Il-paragrafu li jmiss għandu jiddaħħal wara l-paragrafu 1 tal-Artikolu 3 tal-Protokoll:

               1 bis.
                     Il-Partijiet inklużi fl-Anness I għandhom individwalment jew flimkien jiżguraw li l-emissjonijiet totali antropogeniċi tal-ekwivalenti tad-dijossidu tal-karbonju diossidju tal-gassijiet serra mniżżla fl-Anness A ma jaqbżux l-ammonti assenjati tagħhom, kalkulati skont l-impenji kwantifikati ta' limitazzjoni u tnaqqis tal-emissjonijiet imniżżla fit-tielet kolonna tat-tabella li tinsab fl-Anness B u skont id-dispożizzjonijiet ta’ dan l-Artikolu, bl-għan li jnaqqsu l-emissjonijiet kumplessivi ta’ tali gassijiet b’mill-inqas 18% taħt il-livelli tal-1990 fil-perjodu ta' impenn mill-2013 sal-2020.

               D.Artikolu 3, paragrafu 1 ter

               Il-paragrafu li jmiss għandu jiddaħħal wara l-paragrafu 1 bis tal-Artikolu 3 tal-Protokoll:

               1 ter.
                     Parti inkluża fl-Anness B tista’ tipproponi aġġustament li jnaqqas il-persentaġġ imniżżel fit-tielet kolonna tal-Anness B fl-impenn kwantifikat tagħha ta' limitazzjoni u tnaqqis tal-emissjonijiet imniżżel fit-tielet kolonna tat-tabella li hemm fl-Anness B. Proposta għal aġġustament bħal dan għandha tiġi kkomunikata lill-partijiet mis-segretarjat mill-inqas tliet xhur qabel il-laqgħa tal-Konferenza tal-Partijiet li sservi bħala l-laqgħa tal-Partijiet għal dan il-Protokoll li matulha l-emenda tiġi proposta għall-adozzjoni.

               E.L-Artikolu 3, paragrafu 1 quater

               Il-paragrafu li ġej għandu jiddaħħal wara l-paragrafu 1 ter tal-Artikolu 3 tal-Protokoll:

               1 quater.
                     Aġġustament propost minn Parti inkluża fl-Anness I biex tiżdied l-ambizzjoni tagħha ta’ impenn kwantifikat ta' limitazzjoni u tnaqqis tal-emissjonijiet skont l-Artikolu 3, il-paragrafu 1 ter ta' hawn fuq, għandu jitqies adottat mill-Konferenza tal-Partijiet li sservi bħala l-laqgħa tal-Partijiet għal dan il-Protokoll sakemm aktar minn tliet kwarti tal-Partijiet li jkunu preżenti ma jivvotawx biex joġġezzjonaw għall-adozzjoni ta' dan. Aġġustament adottat għandu jiġu kkomunikat mis-Segretarjat lid-Depożitarju, li għandu jiċċirkolah fost il-Partijiet kollha, u għandu jidħol fis-seħħ nhar l-1 ta’ Jannar tas-sena ta' wara l-komunikazzjoni mid-Depożitarju. Dawn l-aġġustamenti għandhom ikunu vinkolanti għall-Partijiet.

               F.Artikolu 3, paragrafu 7 bis

               Il-paragrafi li jmiss għandhom jiddaħħlu wara l-paragrafu 7 tal-Artikolu 3 tal-Protokoll:

               7 bis.
                     Fit-tieni perjodu ta' impenn kwantifikat ta' limitazzjoni u tnaqqis tal-emissjonijiet, mill-2013 sal-2020, l-ammont assenjat għal kull Parti inkluża fl-Anness I għandha tkun daqs il-perċentaġġ mogħti lilha fit-tielet kolonna tat-tabella li tinsab fl-Anness B tal-emissjonijiet totali tagħha antropoġeniċi ekwivalenti tal-karbonju diossidju tal-gassijiet tas-serra mniżżla fl-Anness A fl-1990, jew is-sena bażi jew perjodu ddeterminat skont il-paragrafu 5 hawn fuq imsemmi, immultiplikat bi tmienja. Dawk il Partijiet inklużi fl-Anness I li għalihom il-bdil tal-użu tal-art u l-foresti li jikkostitwixxu sors nett tal-emissjonijiet tal-gass tas-serra fl-1990 għandhom jinkludu fl-emissjonijiet tagħhom tas-sena bażi tal-1990 jew perjodu, l-emissjonijiet antropoġeniċi ekwivalenti tad-diossidu tal-karbonju mis-sors, mingħajr l-assorbimenti mis-sinks fl-1990 mill-bdil tal-użu tal-art bl-għan li jikkalkolaw l-ammont assenjat tagħhom.

               G.Artikolu 3, paragrafu 7 ter

               Il-paragrafu li jmiss għandu jiddaħħal wara l-paragrafu 7 bis tal-Artikolu 3 tal-Protokoll:

               7 ter.  Kull differenza pożittiva bejn l-ammont assenjat tat-tieni perjodu ta’ impenn għal Parti inkluża fl-Anness  I u l-emissjonijiet annwali medji għall-ewwel tliet snin tal-perjodu ta’ impenn preċedenti mmultiplikat bi tmienja għandha tiġi ttrasferita għall-kont ta’ kanċellazzjoni ta’ dik il-Parti.

               H.Artikolu 3, paragrafu 8

               Fil-paragrafu 8 tal-Artikolu 3 tal-Protokoll, il-kelmiet:

               kalkolu msemmija fil-paragrafu 7 hawn fuq

               għandhom jinbidlu bi:

               kalkoli msemmija fil-paragrafi 7 u 7 bis hawn fuq

               I.Artikolu 3, paragrafu 8 bis

               Il-paragrafu li jmiss għandu jiddaħħal wara l-paragrafu 8 tal-Artikolu 3 tal-Protokoll:

               8 bis.
                     Kull Parti inkluża fl-Anness I tista’ tuża s-sena 1995 jew 2000 bħala s-sena bażi tagħha għat-trifluworid tan-nitroġenu għall-finijiet tal-kalkolu msemmi fil-paragrafu 7 bis hawn fuq.

               J.L-Artikolu 3, paragrafi 12 bis u ter

               Il-paragrafi li jmiss għandhom jiddaħħlu wara l-paragrafu 12 tal-Artikolu 3 tal-Protokoll:

               12 bis.
                     Kull unità ġġenerata minn mekkaniżmi bbażati fis-suq biex tiġi stabbilita skont il-Konvenzjoni jew l-istrumenti tagħha tista' tintuża mill-Partijiet inklużi fl-Anness I biex tgħinhom jiksbu konformità mal-impenji kwantifikati tagħhom ta' limitazzjoni tnaqqis tal-emissjonijiet skont l-Artikolu 3. Kull unità bħal din li Parti tikseb mingħand Parti oħra għall-Konvenzjoni għandha tingħaqad mal-ammont assenjat għall-Parti riċeventi u titnaqqas mill-kwantità ta’ unitajiet miżmuma mill-Parti trasferenti.

               12 ter.
                     Il-Konferenza tal-Partijiet li sservi bħala l-laqgħa tal-Partijiet għal dan il-Protokoll għandha tiżgura li, meta unitajiet minn attivitajiet approvati skont mekkaniżmi bbażati fis-suq imsemmija fil-paragrafu 12 bis hawn fuq, jintużaw minn partijiet inklużi fl-Anness I biex tgħinhom jiksbu konformità mal-impenji kwantifikati tagħhom ta' limitazzjoni u tnaqqis tal-emissjonijiet skont l-Artikolu 3, sehem minn dawn l-unitajiet irid jintuża biex ikopri l-ispejjeż amministrattivi, kif ukoll biex jassisti Partijiet li huma pajjiżi li qed jiżviluppaw u li huma b’mod partikolari vulnerabbli għall-effetti negattivi tat-tibdil fil-klima ħalli jkopru l-ispejjeż ta’ adattament jekk dawn l-unitajiet ikunu nkisbu skont l-Artikolu 17.

               K.Artikolu 4, paragrafu 2

               Il-kelmiet li ġejjin għandhom jiddaħħlu fl-aħħar tal-paragrafu 2 tal-Artikolu 4 tal-Protokoll:

               , jew fid-data tad-depożitu tal-istrumenti tagħhom ta’ aċċettazzjoni ta’ xi emenda fl-Anness B skont il-paragrafu 9 tal-Artikolu 3.

               L.Artikolu 4, paragrafu 3

               Fil-paragrafu 3 tal-Artikolu 4 tal-Protokoll, il-kelmiet:

                  , paragrafu 7

               għandhom jinbidlu bi:

                  ma' liema għandu x’jaqsam

               Artikolu 2: Id-dħul fis-seħħ

               Din l-emenda għandha tidħol fis-seħħ skont l-Artikoli 20 u 21 tal-Protokoll ta’ Kyoto.

                     (1)
                  1Japplika biss mill-bidu tat-tieni perjodu ta' impenn.

    ---documentbreak--- NA ---documentbreak---

               IL-KUMMISSJONI EWROPEA
            Brussell, 6.11.2013
            COM(2013) 768 final
            Ratification of the second commitment period of the Kyoto Protocol to the United Nations Framework Convention on Climate Change
            ANNESSI
            tal-
            Proposta għal DEĊIŻJONI TAL-KUNSILL
            dwar il-konklużjoni tal-Emenda ta' Doha għall-Protokoll ta' Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu

               ANNESSI

               tal-

               Proposta għal
                  DEĊIŻJONI TAL-KUNSILL

               dwar il-konklużjoni tal-Emenda ta' Doha għall-Protokoll ta' Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu

               Notifika dwar it-termini tal-Ftehim li konġuntement jissodisfaw l-impenji tal-Unjoni Ewropea, l-Istati Membri tagħha u l-Islanda skont l-Artikolu 3 tal-Protokoll ta’ Kyoto

               1.Il-membri tal-ftehim

               L-Unjoni Ewropea, l-Istati Membri tagħha u r-Repubblika tal-Islanda huma l-membri ta’ dan il-ftehim (“il-Membri”). L-Istati li ġejjin huma l-Istati Membri attwali tal-Unjoni Ewropea:

               ir-Renju tal-Bejġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta’ Spanja, ir-Repubblika Franċiża, ir-Repubblika tal-Kroazja, l-Irlanda, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika tal-Ungerija, ir-Repubblika ta’ Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja, ir-Renju Unit tal-Gran Brittanja u l-Irlanda ta’ Fuq.

               L-Islanda tipparteċipa f’dan il-ftehim skont il-ftehim mal-Islanda dwar l-parteċipazzjoni tal-Islanda fit-twettiq konġunt tal-impenji tal-Unjoni Ewropea, l-Istati Membri tagħha u l-Islanda fit-tieni perjodu ta’ impenn tal-Protokoll ta’ Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima [niżżel ir-referenza wara l-konklużjoni tal-ftehim].

               2.It-twettiq konġunt tal-impenji skont l-Artikolu 3 tal-Protokoll ta’ Kyoto

               F’konformità mal-Artikolu 4(1) tal-Protokoll ta’ Kyoto, il-membri se jissodisfaw l-impenji tagħhom skont l-Artikolu 3 tiegħu kif ġej:

               –Il-Membri għandhom jiżguraw b’mod konġunt li fl-Istati Membri u fl-Islanda l-għadd totali tal-emissjonijiet antropoġeniċi aggregati ekwivalenti għal diossidu tal-karbonju tal-gassijiet serra elenkati fl-Anness A tal-Protokoll ta’ Kyoto ma jaqbiżx l-ammont assenjat konġunt tagħhom. Dan l-ammont hu kkalkulat skont impenn dwar il-limitazzjoni u t-tnaqqis ikkwantifikat tal-emissjonijiet elenkat fit-tielet kolonna tat-tabella li tinsab fl-Anness B tal-Protokoll ta’ Kyoto u f’konformità mad-dispożizzjonijiet tal-Artikolu 3 tiegħu.

               –L-applikazzjoni tal-Artikolu 3(1) tal-Protokoll ta’ Kyoto għall-emissjonijiet ta’ gassijiet serra mill-avjazzjoni u t-tbaħħir għall-Istati Membri u l-Islanda hija bbażata fuq l-approċċ tal-Konvenzjoni billi jiġu inklużi biss fil-miri tal-Partijiet l-emissjonijiet minn titjiriet domestiċi u minn trasport domestiku bil-baħar. L-approċċ tal-Unjoni Ewropea fit-tieni impenn tal-Protokoll ta’ Kyoto jibqa’ l-istess bħal ma kien fl-ewwel perjodu ta’ impenn, meta wieħed iqis in-nuqqas ta’ progress minn mindu saret id-Deċiżjoni 2/CP.3 fl-attribuzzjoni ta' dawn l-emissjonijiet għall-miri tal-Partijiet. Dan huwa mingħajr preġudizzju għall-istrettezza tal-impenji tal-Unjoni Ewropea skont il-pakkett dwar il-klima u l-enerġija, li jibqgħu l-istess. Huwa wkoll mingħajr preġudizzju għall-ħtieġa li jittieħdu miżuri fir-rigward tal-emissjonijiet ta' dawn il-gassijiet mill-avjazzjoni u mill-fjuwils tal-bunkers marittimi.

               –Kull Membru jista’ jżid il-livell ta’ ambizzjoni tiegħu permezz tat-trasferiment tal-unitajiet tal-ammont assenjat, l-unitajiet tat-tnaqqis tal-emissjonijiet jew l-unitajiet tat-tnaqqis tal-emissjonijiet iċċertifikati lejn kont ta’ kanċellazzjoni stabbilit fir-reġistru nazzjonali tiegħu. Il-membri għandhom iressqu konġuntament l-informazzjoni meħtieġa mill-paragrafu 9 tad-Deċiżjoni 1/CMP.8, u flimkien jistgħu jagħmlu xi proposti għall-finijiet tal-Artikolu 3(1ter) u (1quater) tal-Protokoll.

               –Il-membri għandhom jibqgħu japplikaw l-Artikolu 3(3) u (4) tal-Protokoll u d-deċiżjonijiet miftiehma skontu individwalment.

               –L-emissjonijiet tas-sena bażi konġunta tal-membri għandhom ikunu daqs l-għadd totali tal-emissjonijiet fis-snin bażi rispettivi applikabbli għal kull Stat Membru u l-Islanda.

               –Jekk it-tibdil fl-użu tal-art u l-forestrija kien jikkostitwixxi sors nett tal-emissjonijiet tal-gassijiet serra fl-1990 f'xi Stat Membru jew l-Islanda, dak il-Membru għandu, skont l-Artikolu 3(7bis) tal-Protokoll, jinkludi fl-emissjonijiet tiegħu tas-sena bażi 1990 jew perjodu bażi, it-total tal-emissjonijiet antropoġeniċi ekwivalenti għad-diossidu tal-karbonju minn sorsi bi tnaqqis minnhom tal-assorbimenti fl-1990 mill-bdil fl-użu tal-art għall-finijiet tal-kalkolu tal-ammont assenjat konġunt tal-membri stabbiliti bi qbil mal-Artikolu 3(7bis), (8) u (8bis) tal-Protokoll.

               –Il-kalkolu skont l-Artikolu 3(7ter) tal-Protokoll għandu japplika għall-ammonti assenjati konġunti tat-tieni perjodu ta’ impenn għall-Membri stabbiliti bi qbil mal-Artikolu 3(7bis), (8) u (8bis) tal-Protokoll u l-għadd totali tal-emissjonijiet annwali medji tal-membri għall-ewwel tliet snin wara l-ewwel perjodu ta’ impenn immultiplikat bi tmienja.

               3.Il-livelli rispettivi tal-emissjonijiet allokati lill-membri fil-ftehim

               L-impenn tal-limitazzjoni u t-tnaqqis ikkwantifikat konġunt tal-emissjonijiet għall-membri elenkati fit-tielet kolonna tal-Anness B tal-Protokoll ta’ Kyoto għall-Membri huwa 80%. L-ammonti assenjati konġunti tal-membri se jkunu ddeterminati skont l-Artikolu 3(7 bis), (8) u (8 bis) tal-Protokoll, u l-kalkolu tagħhom se jeħfief bir-rapport li ressqet l-Unjoni Ewropea skont il-paragrafu 2 tad-Deċiżjoni 2/CMP.8.

               Il-livelli tal-emissjonijiet rispettivi tal-membri huma kif ġej:

               –Il-livell tal-emissjonijiet għall-Unjoni Ewropea huwa d-differenza bejn l-ammont assenjat konġunt tal-membri, u l-għadd totali tal-livelli tal-emissjonijiet tal-Istati Membri u l-Islanda. Il-kalkolu ta' dan se jeħfief bir-rapport imressaq skont il-paragrafu 2 tad-Deċiżjoni 2/CMP.8.

               –Il-livelli tal-emissjonijiet rispettivi tal-Istati Membri u l-Islanda bi qbil mal-Artikolu 4(1) u (5) tal-Protokoll huma l-għadd totali tal-ammonti rispettivi tagħhom elenkati fit-Tabella 1 u kull riżultat tal-applikazzjoni tal-Artikolu 3(7bis) tal-Protokoll għal dak l-Istat Membru jew l-Islanda.

               L-ammonti assenjati tal-membri għandhom ikunu daqs il-livelli rispettivi tagħhom.

               L-ammont allokat lill-Unjoni Ewropea jkopri l-emissjonijiet ta’ gassijiet serra skont is-sistema għall-iskambju tal-emissjonijiet tal-Unjoni Ewropea, li fiha l-Istati Membri tagħha u l-Islanda jipparteċipaw, sal-punt li dawn l-emissjonijiet huma koperti bil-Protokoll. L-ammonti assenjati rispettivi tal-Istati Membri u l-Islanda jkopru l-emissjonijiet tal-gassijiet serra minn sorsi u assorbimenti f’kull Stat Membru jew l-Islanda minn sorsi u assorbimenti mhux koperti bl-iskema tal-Unjoni Ewropea tal-iskambju tal-kwoti tal-emissjonijiet tal-gassijiet serra. Dan jinkludi l-emissjonijiet kollha minn sorsi u assorbimenti koperti mill-Artikolu 3(3) u (4) tal-Protokoll kif ukoll l-emissjonijiet kollha tat-trifluworid tan-nitroġenu (NF3) skont il-Protokoll.

               Il-membri ta' dan il-Ftehim għandhom jirrappurtaw b’mod separat dwar l-emissjonijiet minn sorsi u assorbimenti koperti mill-ammonti assenjati rispettivi tagħhom.

               Tabella 1 Il-livelli tal-emissjonijiet tal-Istati Membri u l-Islanda (qabel l-applikazzjoni tal-Artikolu 3(7bis))

                        Il-Belġju

                        584 228 513

                        Il-Bulgarija

                        222 945 983

                        Ir-Repubblika Ċeka

                        520 515 203

                        Id-Danimarka

                        269 321 526

                        Il-Ġermanja

                        3 592 699 888

                        L-Estonja

                        51 056 976

                        L-Irlanda

                        343 467 221

                        Il-Greċja

                        480 791 166

                        Spanja

                        1 766 877 232

                        Franza

                        3 014 714 832

                        Il-Kroazja

                        162 271 086

                        L-Italja

                        2 410 291 421

                        Ċipru

                        47 450 128

                        Il-Latvja

                        76 633 439

                        Il-Litwanja

                        113 600 821

                        Il-Lussemburgu

                        70 736 832

                        L-Ungerija

                        434 486 280

                        Malta

                        9 299 769

                        Il-Pajjiżi l-Baxxi

                        919 963 374

                        L-Awstrija

                        405 712 317

                        Il-Polonja

                        1 583 938 824

                        Il-Portugall

                        402 210 711

                        Ir-Rumanija

                        656 059 490

                        Is-Slovenja

                        99 425 782

                        Is-Slovakkja

                        202 268 939

                        Il-Finlandja

                        240 544 599

                        L-Isvezja

                        315 554 578

                        Ir-Renju Unit

                        2 743 362 625

                        L-Islanda

                        [iċ-ċifra li trid tiġi ddeterminata bi qbil mal-Islanda]

    ---documentbreak--- NA ---documentbreak--- NA ---documentbreak---

               IL-KUMMISSJONI EWROPEA
            Brussell, 6.11.2013
            COM(2013) 768 final
            Ir-Ratifika tat-tieni perjodu ta' impenn tal-Protokoll ta' Kyoto għall-Konvenzjoni ta' Qafas tan-Nazzjonijiet Uniti dwar il-Bidla fil-Klima
            ANNESS
            tal-
            Proposta għal DEĊIŻJONI TAL-KUNSILL
            dwar il-konklużjoni tal-Emenda ta' Doha għall-Protokoll ta’ Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu

               ANNESS

               tal-

               Proposta għal DEĊIŻJONI TAL-KUNSILL

               dwar il-konklużjoni tal-Emenda ta' Doha għall-Protokoll ta’ Kyoto fil-Konvenzjoni ta' Qafas tan-Nazzjonijiet Uniti dwar it-Tibdil fil-Klima u t-twettiq konġunt tal-obbligi tiegħu

               Dikjarazzjoni mingħand l-Unjoni f’konformità mal-Artikolu 24(3) tal-Protokoll

               L-Istati li ġejjin huma Membri attwali tal-Unjoni Ewropea: ir-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika tal-Kroazja, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, ir-Repubblika ta’ Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja u r-Renju Unit tal-Gran Brittanja u l-Irlanda ta’ Fuq.

               L-Unjoni Ewropea tiddikjara li, bi qbil mat-Trattat dwar il-Funzjonament tal-Unjoni Ewropea, u b’mod partikolari l-Artikolu 192 (1) u l-Artikolu 191 tiegħu, hija kompetenti biex tidħol fi ftehimiet internazzjonali, u biex timplimenta l-obbligi li joħorġu minnhom, li jikkontribwixxu biex jintlaħqu l-għanijiet li ġejjin:

               –il-preservazzjoni, il-protezzjoni u t-titjib tal-kwalità tal-ambjent;

               –il-protezzjoni tas-saħħa tal-bniedem;

               –l-użu prudenti u razzjonali tar-riżorsi naturali;

               –il-promozzjoni ta' miżuri fil-livell internazzjonali sabiex jindirizzaw problemi ambjentali reġjonali jew globali, u b'mod partikolari sabiex jiġġieldu l-bidla fil-klima.

               L-Unjoni Ewropea tiddikjara li l-impenn ikkwantifikat tagħha tat-tnaqqis tal-emissjonijiet għat-tieni perjodu ta’ impenn skont il-Protokoll ta’ Kyoto (2013-2020) se jintlaħaq b’azzjoni mill-Unjoni u l-Istati Membri tagħha skont il-kompetenzi rispettivi ta’ kull wieħed minnhom. L-istrumenti legalment vinkolanti li jimplimentaw l-impenn tagħha, li jkopru l-materji rregolati mill-Protokoll kif emendat bl-Emenda ta' Doha, diġà qiegħdin fis-seħħ.

               Fuq bażi regolari l-Unjoni Ewropea se tibqa’ tipprovdi informazzjoni dwar l-istrumenti legali rilevanti tal-Unjoni Ewropea fil-qafas tal-informazzjoni supplimentari inkorporata fil-Komunikazzjoni Nazzjonali tagħha mressqa skont l-Artikolu 12 tal-Konvenzjoni bl-għan li turi konformità mal-impenji tagħha fil-Protokoll ta' Kyoto skont l-Artikolu 7(2) u l-linji gwida inkwistjoni.